Mesa de Catalunya Notícies: TRENTA-SETENA CONCENTRACIÓ VERITAT, JUSTÍCIA I REPARACIÓ. CONTRA EL CINISME DE L'ESTAT ESPANYOL.\nTRENTA-SETENA CONCENTRACIÓ VERITAT, JUSTÍCIA I REPARACIÓ. CONTRA EL CINISME DE L'ESTAT ESPANYOL.\nI L'ANUL·LACIÓ DE TOTS ELS JUDICIS DEL FRANQUISME\nPER A TOTES LES VÍCTIMES DEL FEIXISME ESPANYOL.\nÉs donar-se un vernís de democràcia assenyalar els dolentsd'altres països, sobradament identificats amb els crims de lesa humanitat, amb l'extermini, el genocidi i el feixisme. Això està dins de la correcció política internacional i nacional i no té cap cost, més aviat tot el contrari. Però assenyalar els dolents de casa és molt diferent, llavors surt l'escut protector indestructible fabricat per la transició, la Llei d'Amnistia. L'etern punt final a totes les reclamacions de justícia de les víctimes de la dictadura il·legal i criminal d'en Franco. El negacionisme i la impunitat per als assassins.\nEl company de l'associació Altraitalia, que ha dut davant de la justícia espanyola els bombardejos italians sobre Barcelona, va recolzar la querella argentina signant la seva adhesió. Gràcies Max, gràcies a les decenes de ciutadanes i ciutadans que van fer-ho en una jornada de reivindicació pels drets que mai hauríem d'haver perdut i pels que no ens han deixat conquerir, com és el cas de les víctimes del franquisme.\nPublicat per Mesa de Catalunya a 8:22


Mas: "No veureu cap pacte del Majestic, ni cap dinar ni fotografies" · Tribuna.cat\nDivendres, 8 de juliol del 2011 | 18:00\nMas, Pressupostos, Majestic\nACN · El president de la Generalitat, Artur Mas, ha assegurat que l'acord amb el PP per a l'aprovació dels pressupostos se circumscriu únicament als comptes de la Generalitat i no té extensió a altres àmbits com la Llei Òmnibus on ha estès la mà a totes les formacions per assolir acords. "No veureu cap pacte del Majestic ni cap sopar, ni cap dinar, ni fotografies" ha afirmat. El president ha recordat que PSC, ERC i ICV no han volgut permetre que s'aprovessin els comptes amb les seves abstencions.\nMas ha fet aquestes manifestacions des de Madrid on aquest dijous ja ha avançat en una entrevista a Antena 3 que l'acord amb el PP no és una reedició del pacte del Majestic perquè es produeix "en altres circumstàncies i en una altra època amb altres actors". En aquest sentit ha assegurat que CiU ha tancat l'acord amb l'única formació que es va mostrar disposada a assumir la "responsabilitat" de permetre l'aprovació dels pressupostos.\n"A tots els vam oferir exactament el mateix plantejament i els vam dir que cal aprovar els pressupostos i treure el país del sot amb uns comptes d'austeritat que no són fàcils de fer i que en algun sentit són dolorosos però que cal plantejar perquè sinó la malaltia s'agreujarà", ha dit.\nSegons Mas PSC i ERC es van negar a fer aquest "gest" de responsabilitat i abstenir-se als pressupostos malgrat que com a membres de l'anterior govern tenen un paper "clar" en la situació en què es troben els comptes de la Generalitat. Els tres socis del tripartit, ha dit, han preferit "no assumir cap risc ni cap responsabilitat, i simplement fer d'oposició pura i dura".\n"Què havíem de fer?" s'ha preguntat abans de recordar la necessitat d'aprovar uns comptes "austers" i "aplicar remeis perquè la malaltia no es faci més greu". L'acord, ha afegit, incorpora una sèrie de "compromisos genèrics" d'austeritat, estalvi i austeritat pressupostària.\nSegons Mas, l'acord no va més enllà dels pressupostos. "En tindrem una prova aquestes setmanes. La Llei Òmnibus que pretenen aprimar l'administració i ajudar a reactivar l'economia estem disposats a pactar-ho amb tots el partits, amb el PP evidentment, però també amb el PSC i amb ERC, amb qui estem parlant". Segons Mas, en la negociació d'aquesta llei el Govern mostrarà de nou una voluntat oberta de pactes com va tenir amb els pressupostos, "el que passa és que els pactes no depenen només d'un sol, depenen de que l'altre també vulgui arribar a algun acord".


Salut detecta 94 positius durant el cap de setmana\nEls casos actius es disparen fins els 440 i només hi ha quatre hospitalitzats, tots ells sense risc\nEl ministre de Salut, Joan Martínez Benazet, i la d'Educació, Ester Vilarrubla.\nActualitzada 14/09/2020 a les 19:19\nEls positius per coronavirus s'han disparat durant el cap de setmana. En total s'han detectat 94 casos nous i la xifra d'actius se situa en 440 (el pic més alt va ser de 504 el passat 10 d'abril). Durant la segona onada del virus hi ha hagut 583 casos, mentre que des de l'inici de la pandèmia s'han diagnosticat 1.438 casos. Des de divendres només s'han registrat dues recuperacions, que situen la xifra total de persones que han negativitzat la malaltia en 945.\nDestaca que de tots els positius actuals només hi ha ha quatre ingressats a l'hospital Nostra Senyora de Meritxell, dos menys que aquest matí després que s'hagin produït dues altes en les darreres hores. Tots ells es troben a planta i fora de cap tipus de risc.\nEl ministre de Salut, Joan Martínez Benazet, ha descartat que la situació actual pugui ser comparable amb la que es va viure durant la Primavera, a causa de la ràpida capacitat de diagnòstic que hi ha ara. No obstant això, ha recordat que "hem de mantenir la distància social, i no trobar-nos amb aquelles persones que són fora del nostre cercle habitual. Esperem uns mesos més. Això, juntament amb la mascareta i la higiene de mans, ens serviran per frenar aquest brot". Sobre la possibilitat de saludar-se amb el colze, el ministre ha indicat que "si es porta la mascareta, no hi veig cap problema. Tot i que a mi m'agrada la salutació de la mà al cor".\nAmb tota la gent de aquest cap de setmana sense cap control a veure les quina quantitat de positius hi ha o donen la quantitat que volen\nFlorence va dir..Si vols vine a una planta Covid, i entres en 1 habitació sense mascareta, a veure si ets tant valent!\nAixò no es cap repte.\nContinua amb la teva no vida. Deixa a altres que decideixin per si mateixos.\n#10 Ei , Rafa\nRafa va dir..Qué passa amb l'us de la mascareta? Si és tan chupiguay, tremendament efectiva, per què no deixen de pujar els contagis? I no em dieu la manida resposta de que m'imagini com seria la situació sense ella..\nCrec que, hauries de saber que tots els contagis, passen entre familiars que han Estat de vacances, i quan tornen queden amb familia, aquestos amb amics, amics amb la seva familia, i així estem, que no parem de tenir contagiats, treballo en el sector turístic i crec que la mascareta i la neteja de les mans end han ajudat a que els turistes siguin els que passin el contagi.\nSi vols vine a una planta Covid, i entres en 1 habitació sense mascareta, a veure si ets tant valent!\nAndorra free covit? va dir..Si fos així la resta de països no ens considerarien empestats,no et sembla?\nLes estadistiques mes importants som les dels morts. I aquesta xifra deueua de ser la mes important per tothom. Despres les UCI. En tercer lloc els ingressats a planta. I en quart lloc els contagis. Però els mitjans de comunicació ho estan fent al revés. El titular mes gran per als contagis. I com els politics estan mes acollonats que la població, doncs ho fan tot exclusivament en base a la quarta xifra en importancia (contagis). I així estem....\nQué passa amb l'us de la mascareta? Si és tan chupiguay, tremendament efectiva, per què no deixen de pujar els contagis? I no em dieu la manida resposta de que m'imagini com seria la situació sense ella..\n#6 Andorra free covit?\nPacs va dir..Em sembla una bona noticia. 400 infectats i 4 ingressats. No es un 1% de mortalitat. Es un 1% d'hospitalitzacions! Aquest escenari el signaria sempre.\nSi fos així la resta de països no ens considerarien empestats,no et sembla?\nJo signaria el 0%\nEm sembla una bona noticia. 400 infectats i 4 ingressats. No es un 1% de mortalitat. Es un 1% d'hospitalitzacions! Aquest escenari el signaria sempre.\nDoncs amb el total oficialment reconegut, seria com a si a França tinguessin avui 670.000 positius. Poca cosa oi?


Barcelona. Dimarts, 20 d'octubre de 2020. 20:13\nActualitzat: Dimecres, 21 d'octubre de 2020. 10:02\nL'Audiència Nacional ha absolt el major dels Mossos d'Esquadra, Josep Lluís Trapero, segons han avançat diversos mitjans entre els quals hi ha la SER i RAC1. El tribunal també hauria absolt la intendent Teresa Laplana, l'ex-secretari general d'Interior Cèsar Puig i l'ex-director general de la Policia Pere Soler. La sentència es lliurarà a totes les parts demà. De fet, s'havia citat els procuradors per a les 9.30 hores, però diversos mitjans des de Madrid han filtrat la resolució del tribunal.\nSegons aquests mitjans, la sentència absolutòria compta amb el suport de dos dels magistrats, Ramón Sáez Valcárcel i Francisco Javier Vieira, mentre que hi ha un vot particular contrari de la presidenta de la sala penal, Concepción Espejel. Espejel s'ha quedat sola intentant condemnar la cúpula d'Interior.\nEn el cas de Trapero i Laplana, el tribunal ha descartat totes les hipòtesis de la Fiscalia, fins i tot el camí del mig, que va posar sobre la taula el delicte de desobediència per evitar la presó però no deixar-lo impune.\nTot el procés contra Trapero s'ha instruït per un delicte de rebel·lió. La Fiscalia, però, va demanar en la part final del judici 10 anys de presó i 10 d'inhabilitació per un delicte de sedició, tot i que va obrir la porta a una condemna per desobediència, sense presó, en el cas que no quedés provat el delicte de sedició. La defensa sempre ha demanat l'absolució perquè Josep Lluís Trapero, com a cap dels Mossos, es va acollir a la llei a l'hora d'actuar, tant el 20 de setembre del 2017 en les concentracions durant els escorcolls de la Guàrdia Civil davant la seu del Departament d'Economia, com en la votació del referèndum de l'1-O.\nDe la rebel·lió a l'absolució\nLa Fiscalia sempre ha mantingut que el 20 de setembre, a la Conselleria d'Economia, Josep Lluís Trapero i Teresa Laplana "van cooperar de manera decisiva, conscient i intencionada amb les finalitats perseguides per les institucions catalanes" i "impedint el desenvolupament de la diligència judicial en les condicions legals exigides per l'ordenament jurídic".\nTot i el testimoni del major dels Mossos durant el judici, el ministeri públic també ha mantingut que "les condicions imposades per Jordi Sànchez a la comissió judicial durant aquella jornada van ser totalment assumides per l'acusat Josep Lluís Trapero, que en la seva conscient inactivitat, va evitar posar fi al greu problema d'ordre públic que s'estava produint i que impedia l'activitat normal de la comissió judicial".\nSobre l'1-O, els fiscals Miguel Ángel Carballo i Pedro Rubira no han abandonat mai la tesi que els acusats Pere Soler, en aquell moment director general de la Policia, César Puig, secretari general d'Interior, i el mateix Trapero van tenir una "estratègia conjunta" i que "no només van ometre tota actuació per evitar el referèndum, sinó que van contribuir de forma decisiva al fet que el cos dels Mossos d'Esquadra es posés al servei del pla secessionista.\nLa Fiscalia va qualificar d'"actuació merament formal" les 4.469 actes que es van aixecar en els punts de votació l'1 d'octubre i va mantenir que van desobeir el Tribunal Superior de Justícia de Catalunya perquè no van precintar els locals ni van fer cap advertència als qui ja els estaven ocupant.


Raons que rimen: Presentació de la Paremiologia catalana comparada digital (PCCD) a l’Espai VilaWeb\nAl pot petit hi ha la bona confitura, però preu per preu, sabates grosses! El dimecres, 29 de gener de 2020, a les 19.00 hores, es presenta la Paremiologia catalana comparada digital (PCCD) a l’Espai VilaWeb. És un projecte del lingüista i paremiòleg vallromaní, Víctor Pàmies i Riudor, desenvolupat per Pere Orga, informàtic de Softcatalà.\nEls amants dels refranys i la fraseologia de la llengua catalana estan d'enhorabona amb la posada en línia d'un recurs digital de consulta del fons paremiològic català recollit durant els darrers vint-i-cinc anys per Víctor Pàmies, amb una citació curosa de totes les fonts bolcades i consultades. En aquesta primera versió, dona accés a més de 150.000 parèmies (de les més de 650.000 que ja té recollides), agrupades en prop de 10.000 paremiotipus diferents, a través de l'enllaç https://pccd.dites.cat.\nEl pròxim dimecres, 29 de gener de 2020, a les 19.00 h, a l'Espai Vilaweb (C. Ferlandina, 43, de Barcelona) tindrà lloc l'acte de presentació de la Paremiologia catalana comparada digital (PCCD), amb Víctor Pàmies, lingüista i paremiòleg, que n'és el mantenidor; Pere Orga, informàtic de Softcatalà, desenvolupador del programa de consulta i gestió, i Jordi Badia, cap d'estil del diari digital VilaWeb.\nLa Paremiologia catalana comparada digital (PCCD) és un recull fraseològic de fonts ben diverses (orals, escrites i digitals) que pretén recopilar les expressions figurades de la llengua catalana des dels orígens fins a l'actualitat. És un recull paremiogràfic de fraseologia en el sentit més ampli possible d'entendre-la: locucions, frases fetes, refranys, proverbis, citacions, embarbussaments… Tot allò que sigui llenguatge figurat en principi hi té cabuda.\nAl Top ten de refranys catalans (2010) 1.200 enquestes van determinar que el refrany més popular de la llengua catalana era “Qui no vulgui pols que no vagi a l'era”. Posteriorment, les 886 enquestes de Els refranys més usuals de la llengua catalana (2016) van determinar que el més usual era “Més val sol que mal acompanyat”. Dues enquestes d'ús, sobre el coneixement oral que en tenen els usuaris, amb uns resultats ben diversos i dispars.\nAra, amb aquesta nova eina, podem determinar quins són els refranys més recurrents en les fonts escrites, els que apareixen recopilats en més diccionaris, refranyers o altres obres lexicogràfiques que continguin fraseologia en general. I ara mateix, amb el bolcat de més de 150.000 refranys de més de 600 obres diferents, ens diu que el més popular segueix sent “Qui no vulgui pols que no vagi a l'era”, amb 584 mencions, seguit de “Cel rogent, pluja o vent” (483 mencions) i “Març, marçot, mata la vella a la vora del foc, i la jove, si pot” (471 mencions).\nLes estadístiques, abans o després de cuinar-les, acostumen a dir el que volem que diguin. Què en podem dir de les dades acumulades sobre paremiologia des del 2010? Sabem que ja no se'n fan de refranys de nou encuny, però podem veure que segueixen tenint prou bona salut, tal com els infants els segueixen aprenent a l'escola, apareixen en titulars ben cridaners de premsa escrita o digital i són usats com eslògans que mostrem en samarretes, bosses, tasses i altres utensilis que en fan marxandatge.\nUn dels objectius d'aquest projecte és posar a l'abast d'estudiosos o amants de la paremiologia aquelles fonts d'accés remot o que se'n fa difícil d'accedir-hi, així com fonts singulars, especialitzades, curioses, que desperten un interès per la seva qualitat i raresa.\nNo podem pretendre partir de zero cada cop que volem emprendre una obra fraseològica. Així, l'evolució natural va fer que l'Editorial Salvat, per al seu diccionari enciclopèdic, es nodrís del Diccionari de la llengua catalana de Pere Labèrnia; de la mateixa manera que Pompeu Fabra, per al seu diccionari, es va valer de les fonts lexicogràfiques de l'Institut d'Estudis Catalans que, posteriorment i per a tancar el cercle, ha pres el Fabra com a “canemàs” del DIEC, que ara té una llarga i dilatada vida en format digital.\nL'avenç de la informàtica ens ha obligat a replantejar el format i els continguts de les obres lexicogràfiques. Hi ha un abans i un després de la digitalització. Amb el format digital i aquests cercadors acurats que et permeten cercar en tot el contingut i no només en els lemes principals, cal oferir una bona varietat de paràmetres de cerca i ja no cal ser deutors d'índexs analítics, temàtics ni d'autors que coronin l'obra. Tot allò escrit, en qualsevol camp, és susceptible de ser reindexat, cercat, trobat, substituït i corregit al moment, sense necessitat d'addendes ni d'edicions revisades ni ampliades.\nPlantejàvem el projecte en diverses fases i tal com ara el presentem no és al 100% de les seves funcionalitats, però pensem que té prou interès i envergadura per iniciar el seu camí públic. Així les fases de desenvolupament previstes eren:\nDeterminar un paremiotipus o parèmia principal per a cada una de les entrades de la base de dades. Fet en part (iniciat)\nIncorporar una fitxa bibliogràfica i escaneig de la coberta de cada una de les fonts bibliogràfiques consultades i buidades. Fet en part (iniciat)\nIncorporar aquelles imatges que prenen una parèmia com a font. Siguin il·lustracions, fotomuntatges, samarretes, bosses, tasses, ceràmica, rajoles i un llarg etcètera. Sempre respectant l'autoria dels seus creadors, intentant enllaçar la font digital on apareixen i amb una minuciosa i detallada font bibliogràfica de cada obra. Fet en part (iniciat)\nIncorporar un camp temàtic i un mot clau a cada paremiotipus. Això permetrà classificar les parèmies per àmbits i ordenar-les alfabèticament en un diccionari a partir de cada mot clau. Pendent\nIncorporar els equivalents idiomàtics. De moment només hi ha les equivalències que incorporen les fonts bilingües buidades. Però no s'hi poden fer cerques específiques i es mostren com un camp més sota de cada variant recollida.\nEn un futur hi ha previst treure un refranyer multilingüístic, però gairebé segur que serà un projecte a banda.\nDurant la presentació s'explicaran les característiques tècniques del programa, es farà una petita ressenya de les fonts incorporades i a través de les consultes directes a la base de dades es mirarà de mostrar la flexibilitat i potencial de l'eina. Tot plegat una presentació curta amb torn obert de preguntes al final perquè el públic hi pugui dir la seva.\nL'eina és responsiva, s'actualitza (i creix) freqüentment i té una paràmetres de cerca múltiples per diversos camps de la base de dades.\nS'ofereix sota llicència de Creative Commons d'atribució no comercial, compartir igual, sota el paraigües logístic i tècnic de Softcatalà i redirigit al domini de paremiologia catalana http://www.dites.cat/.\nPublicat per Víctor Pàmies i Riudor a 7:15 a. m.\nEtiquetes: paremiologia, paremiologia catalana comparada digital, PCCD, presentacions, vilaweb\n▼ de gener 2020 (1)\nPresentació de la Paremiologia catalana comparada ...


foto oficial , Lleida Esportiu , temporada 2012/2013 »\nPosted by : Moises Camuñas lunes, 20 de agosto de 2012\nEl Lleida Esportiu es fa la foto oficial de la temporada 2012/2013\nImatge de la foto oficial (Laïla Elka)\nEl Lleida Esportiu s’ha fet la foto oficial, que els organismes i la pròpia web del club utilitzaran al llarg de la temporada. A més de la foto de la plantilla, els 20 jugadors, s'han fet el retrat individual. Això ha estat després del primer entrenament de la setmana pensant en el debut a la Lliga.\nA pocs dies de començar la competició domèstica, concretament sis, el Camp d’Esports ha estat l'escenari per a la primer foto oficial del Lleida Esportiu. Lescares noves d’aquest acte clàssic de principi de temporada han sigut les dePau Torres, Jaime Mata, Biel Medina, Molo, Ignasi Dalmedo, Álex Cacho, Roger Canadell, Artur Gòdia, Raül Palau i Jorge Miramón. Els que també han debutat, tot i jugar la meitat de la temporada passada, han sigut Genís Soldevila i Carlos Barreda. Els que repeteixen de la temporada passada són Asier, Jesús Imaz, Pau Bosch, Oriol Esteve, Pere Milla, Miki Massana i Genís Serra, que encara que va marxar al Binéfar es va fer la foto oficial la campanya passada. Per altra banda, Álex Colorado ja es va fotografiar fa dos anys, quan va formar part de la plantilla d’Emili Vicente, enguany repeteix.\nTambé ha estat la primera foto de conjunt oficial per a Toni Seligrat com a primer entrenador. Al seu costat, l’han acompanyat els seus ajudants.\nEl gran absent de la fotografia ha sigut, Saife Alami. L’atacant del club de la Terra Ferma ha marxat fora de la ciutat per participar en la final del concurs The Chance, creat per la marca esportiva Nike.\nPer altra banda, a falta de d’una mica més d’una setmana i mitja per a que es tanqui el mercat de fitxatges, el Lleida està buscant a un lateral i a un migcampista defensiu. Si no es troba a cap jugador rentable per al club, la plantilla es quedarà amb aquests 21 integrants. Demà, la plantilla farà una sessió d'entrenament a partir de les 19:00 a les instal·lacions del col·legi Terraferma.\nPodeu trobar les imatges de la plantilla sencera i les individuals a la galeria d’imatges del diari digital AraPonent.


Cs sosté que la moció de censura de Vox és "inoportuna", "irresponsable" i "absolutament partidista" La República\nCs sosté que la moció de censura de Vox és “inoportuna”, “irresponsable” i “absolutament partidista”\nACN Madrid.-El portaveu adjunt de Cs, Edmundo Bal, ha afirmat que la moció de censura de Vox és “inoportuna”, “irresponsable” i “absolutament partidista”. “Només mira per l’interès del mateix partit” […]\nACN Madrid.-El portaveu adjunt de Cs, Edmundo Bal, ha afirmat que la moció de censura de Vox és “inoportuna”, “irresponsable” i “absolutament partidista”. “Només mira per l’interès del mateix partit” quan “només hauríem de tenir posat el focus en salvar vides i llocs de treball”, ha dit aquest dilluns en roda de premsa després de la reunió del Comitè Permanent. Segons Bal, la iniciativa del partit d’ultradreta “no posa el focus en l’interès general dels ciutadans” i el que cal és dialogar i cercar solucions a la crisi sanitària i econòmica. Bal ha reiterat que Cs votarà en contra de la moció de censura i ha evitat opinar sobre quin hauria de ser el sentit del vot del PP. “S’espera un debat crispat, que accentuarà la guerra de trinxeres”, ha apuntat.


Wikiloc | Ruta Fulleda - punta Argelagar - Mas Blanc - Mirador Garrigues - Reboll de l'Engràcia - bessons Pla del Xato - racó Cirera\nFulleda - punta Argelagar - Mas Blanc - Mirador Garrigues - Reboll de l'Engràcia - bessons Pla del Xato - racó Cirera\n1.061 28 350\nFulleda - carreró d'en Ratera - camí d'en Solà - pica i font d'en Solà - fondo de Matallongues - carreró de la costa cirera (Senderisme)\nAquesta ruta classificada com a moderada té 26 quilòmetres i un desnivell acumulat positiu de 474 m+. Una ruta apta pels ciclistes que busquin passar una estona divertida damunt la bici, sense gaire exigència física ni tècnica en general. Tot i això us trobareu els carrerons d'en Paulet i el del Racó de la costa de la Cirera on potser haureu de baixar de la bici si no esteu acostumats a fer carrerons.\nComençarem la ruta a la Sala de Fulleda i farem un petit tram urbà passant per la plaça de Ramon Santamaria, girarem a la dreta cap al carrer del Raval, a dalt de l’esplanada del castell, girarem a l’esquerra pel camí que ens portarà pel capdamunt de la serra de la Punta de l’Argelagar fins a un aixopluc que ens quedarà a l’esquerra. Antigament els aixoplucs s’utilitzaven per resguardar-se de la pluja i el vent, també s’utilitzaven per guardar les eines dels pagesos i l’aigua. Just després de l’aixopluc girarem a l’esquerra per un pas que hem recuperat des de Fulleda Turisme Actiu que ens portarà tot vorejant la Punta de l’Argelagar fins al Camí de la Coma de Sant Pere, un camí que fa baixada fins al Fondo del Mas Blanc, el creuarem i girarem a l’esquerra pel Camí de les Portelles de Dalt, tot passant per un altre aixopluc que ens quedarà a la dreta. Seguirem fins al Camí de les Carreteres on girarem a l’esquerra passant pel costat del turonet del Mas Blanc tot arribant al Mirador del Mas Blanc. Un lloc fantàstic per observar tots els diferents Bertrans que formen aquest paisatge. Seguirem pel Camí de les Carreteres pel costat del mirador de les Garrigues fins a arribar a la Punta del Dugo, allà tirarem recte pel costat de la Serra de les Navarres i tot seguint el Camí de les Carreteres, a l’altura de los Putjos, girarem a l’esquerra, accedirem al camí pel costat, per un sender que hem obert per evitar les branques que hi ha al mig del camí d'accés. Seguirem pel sender del Roig que ens portarà fins al Fondo del Masos. Seguirem aquest fondo passant pel costat del Reboll de l’Engràcia pel Camí dels Masos. Creuarem el Fondo i pujarem pels Assèguils on trobareu una cabana de volta feta de pedra seca a la vostra dreta, recomanem visita, seguirem fins al Solà del Coix. Allà agafarem un sender que ens portarà fins als Forns Bessons del Pla del Xato, uns forns de calç construïts un al costat de l’altre. Seguirem pels Plans de Tarrés pel camí que hi ha tots els molins de vent de la Serra de Vilobí, proposem anar fins al mirador que hi ha al costat del forn de calç del Pla del Cintet, tornarem al camí dels molins fins a arribar al Racó del Paulet, allà agafarem el sender que ens portarà fins al costat de la cabana de Margendom i seguirem baixant fins a creuar el Racó de les Argelagues Marines tot enfilant el Camí de les Granades cap a la Costa de la Cirera. Un cop dalt de la costa, girarem a l’esquerra fins trobar el Sender de la Costa de la Cirera, sender recuperat per Fulleda Turisme Actiu que us portarà tot seguint el racó de la Costa de la Cirera fins al Fondo de les Auberedes. Un cop hagueu creuat aquest fondo, girareu a l’esquerra per agafar un camí pavimentat que us portarà tot vorejant el Comellar d’en Giner fins a Fulleda. Cal recordar que abans d’arribar a Fulleda travessareu la carretera LV2012, no és una carretera molt transitada, però demanem precaució.\nSender de la Punta de l'Argelagar\nReboll de l'Engràcia\nForns de calç bessons del Pla del Xato\nParc eòlic de la Serra de Vilobí\nForn de calç del Pla del Cintet


Quina és la diferència entre pandèmia i epidèmia? | Les CIÈNCIES en BLOC\nQuina és la diferència entre pandèmia i epidèmia?\nÉs possible que el coronavirus provoqui una pandèmia, o seguirà sent només una epidèmia? Tot i venir de la mateixa arrel grega “demos” (“poble”) el significat entre pandèmia i epidèmia és molt diferent. La paraula pandèmia incorpora el mot “pan”, que en grec vol dir “tot”. Per tant, vol dir que és una malaltia que afecta tot un poble, és a dir, una àrea geogràfica molt extensa que pot ser, fins i tot, el món sencer. A banda d’afectar molts països, una altra característica d’aquesta malaltia és que afecta molts individus a la vegada i que té una capacitat d’infecció elevada i, per tant, de traslladar-se d’un punt geogràfic a un altre. Un exemple recent de pandèmia és la grip A (2007) o la de la sida.\nLa declaració de pandèmia depèn de l’Organització Mundial de la Salut (OMS). En el cas del covid-19, aquest pas d’epidèmia a pandèmia no s’ha produït, tot i que l’OMS sí que ha reconegut que aquest virus té “potencial de pandèmia”.\nLa grip, l’epidèmia més comuna\nDe moment, el virus nascut en un mercat de Wuhan, a la Xina, és en fase d’epidèmia. Això vol dir que es tracta d’una malaltia infecciosa que experimenta un increment de casos entre la població en un període determinat, però que després se’n redueix el nombre. L’exemple més clar és la grip. Quan es passa d’una determinada incidència d’aquest virus entre la població s’entra en una fase d’epidèmia. A Catalunya la grip entra pràcticament cada any en fase d’epidèmia. També ho ha fet aquest 2020. Quan això passa vol dir que la incidència del virus se situa en 147 casos per cada 100.000 habitants.\nUn cas d’epidèmia recent és el de l’Ebola. L’any 2014 es va produir un brot d’aquest virus que va afectar principalment quatre països africans: Líbia, Sierra Leone, Guinea i Mali. A Barcelona, però, no se’n va registrar cap cas.\nArticle anteriorEspanya afronta una nova etapa de l’epidèmia de coronavirus després de confirmar el primer contagi localSegüent article‘Glòria’ arrasa al Delta de l’Ebre, però el problema comença aigües amunt …


ELS ALUMNES DE 1r i 2n d’ESO de L’IESI LA BISBAL OPINEN...\nHem volgut tenir constància de les primeres impressions dels alumnes de 1r i 2n d’ESO en el començament del nou curs. Els més grans continuen l’etapa iniciada l’any anterior. Aquest curs, però, han passat de l’edifici del carrer Morró, on compartien les instal.lacions amb el segon cicle d’ESO, 3r de B.U.P i Batxillerat a les aules de l’antiga formació professional, que aplega ara els alumnes de la primera etapa de l’ESO. Els de primer curs, han experimentat alhora l’inici de l’educació secundària obligatòria i el pas de l’escola a l’institut.\nAquestes impressions han quedat reflectides en una enquesta realitzada a la tutoria en què s’ha preguntat als alumnes com se senten en el centre i quins canvis positius i negatius han observat en el pas de l’escola a l’institut. Les respostes han estat diverses, i n’hem pogut extreure les següents valoracions.\n1. Com et sents en a l’institut?\nUn 58'2% d’alumnes ha respost que se sent bé a l’institut, mentre que un 22'2% ha contestat que regular i un 19'1% ha dit que s’hi troba malament.\n2. Quins canvis positius i negatius observes en el pas de l’escola a l’institut?\nHem sistematitzat els diversos aspectes comentats pels alumnes agrupant-los en els següents punts:\nLa manca d’espai és l’observació més generalitzada, sobretot el destinat a l’esbarjo i a l’esport. La majoria d’alumnes es queixen de tenir un "pati petit", en què amb prou feines poden moure’s i, menys encara, jugar amb la pilota. Comenten que els de 3r i 4t d’ESO, en aquest sentit, han tingut més sort. I parlant del pati, apunten també la necessitat d’una font.\nEl fet de no tenir espai per esperar-se abans no s’obren les portes del centre és una altra de les incomoditats que assenyalen, així com el d’haver-se de desplaçar per fer educació física al pavelló.\nTambé algunes aules resulten una mica petites. Aprofiten per assenyalar que no s’escriu bé a les pissarres (el guix hi rellisca) i que seria bo tenir-hi penjadors.\nEl tema de la brutícia (a les aules i, sobretot als lavabos) és també present, però reconeixen que és problema de tots.\nLa qüestió de no tenir classe pròpia i anar de nòmades pel centre ha estat valorada positivament per uns -no hi ha tanta rutina- i negativament per altres -tants canvis resulten una mica desorientadors.\nOpinen que seria interessant poder accedir als tallers d’informàtica i als laboratoris. Aquesta observació l’han feta els alumnes de primer que encara no han iniciat els crèdits variables i no han tingut oportunitat de fer ús d’aquestes instal.lacions.\nNo tot en aquest punt és, però, negatiu. Els alumnes es mostren molt contents de l’atenció que se’ls ofereix a consergeria i alguns agraeixen poder tenir taquilles per deixar-hi les seves coses.\nLa major part d’alumnes han comentat que els va molt bé tenir dues tardes lliures per fer activitats extraescolars i tenir més temps per estudiar. Sense concretar massa han afegit també que se senten més lliures que a l’escola i que a l’institut se’ls tracta de més grans.\nEls de primer agraeixen haver de compartir centre només amb els de segon.\nEntre els aspectes negatius d’aquest apartat, han assenyalat el sistema d’apuntar-se al menjador i al transport (diàriament i a salt de mata), haver d’esperar-se a la biblioteca fins el moment que arribi l’autobús i haver-lo d’anar a buscar a l’altre edifici. També el desordre al moment d’entrar a les aules i durant els canvis de classe.\nLa possibilitat de fer crèdits variables escollits pels alumnes és valorada molt positivament. Comenten també que alguns variables no són massa agradables.\nÉs general la sensació que han de treballar molt més que a l’escola i posar-hi molt d’esforç, tot i que algun alumne opina que el nivell és massa baix.\nEl tema dels agrupaments flexibles també hi apareix, i en aquest cas les opinions són diverses: alguns troben efectiva la separació per nivells dels alumnes, ja que així es pot fer un ensenyament adaptat a cada grup; altres diuen que no estan d’acord en què els divideixin segons la seva intel.ligència.\nRelació entre els alumnes:\nEn parlar de la convivència entre els alumnes, mostren la seva preocupació per les amenaces i baralles que alguns dels més grans provoquen i que els fan sentir incòmodes, sobretot al moment de l’esbarjo. Els insults, les pedres, i l’actitud racista que s’observa en algun moment també han estat criticades.\nD’altra banda, i majoritàriament, es mostren molt satisfets de la possibilitat que els ha ofert l’institut de conèixer gent que vénen d’altres escoles i fer, així, nous amics.\nEn general comenten que al centre hi ha bons mestres, que són simpàtics amb ells i els ajuden. També assenyalen que alguns són massa estrictes i exigents.\nLes classes, diuen, són divertides i aprenen moltes coses noves, tot i que hi han de posar força esforç.\nAlguns alumnes opinen que tenir un professor diferent per cada matèria és bo, però n’hi ha més encara (sobretot dels de primer) que pensen que tanta diversitat els desorienta una mica.


Cursos i Tallers :: Ajuntament de Santa Maria de Palautordera\nInici ~ Municipi ~ Cultura i Joventut ~ Cursos i tallers\nTastets cursos Can Rahull\n[PDF - 186,93 Kb]\n[PDF - 290,42 Kb]\nCHIKUNG I ALQUIMIA FEMENINA\nVA DE FOGONS!\nMILLORA LA VISIÓ DE MANERA NATURAL\nCERCLE DE CANT PER A EMBARASSADES\nDISSENY DE MANDALES\nCERCLE DE CANT\nBALLANT LA FEMINEÏTAT\nENTRENAMENT MARCIAL PER A JOVES\nCOM PREVENIR I MILLORAR LA VISIÓ DELS INFANTS\nFINGER FOOD - CANAPÈS I PATÉS CRUDIVEGANS\nCURSOS DE CAN RAHULL\n1r QUADRIMESTRE 2019/2020\nDel 30 de setembre al 14 de febrer (18 sessions).\nVacances de Nadal: del 23 de desembre al 6 de gener.\nDel 17 de febrer al 26 de juny (18 sessions).\nVacances de S. Santa: del 6 al 13 d'abril.\nPREUS PER QUADRIMESTRE:\nCursos d'1 h. setmana ..................... 45€\nCursos d'1,15 h. setmana ................. 57€\nCursos d'1,30 h. setmana ................ 68€\nCursos de 2 h. setmana ................... 90€\nDel 16 al 26 de setembre.\nTallers de cuina i altres propostes en format taller: a partir del 16 de setembre i fins a cobrir places.\nDilluns i divendres de 10 a 13h i\nde dimarts a dijous de 16.30 a 19.30h.\nTelèfon: 93848 00 24\nAquest any, abans de les inscripcions, es podrà fer un TASTET dels cursos. Serà el dimarts, 10 de setembre durant tot el dia. Podeu consultar la graella amb els diferents horaris! Per participar-hi caldrà inscripció prèvia, que podeu fer per WhatsApp al 680 67 55 06 o per correu electrònic a: canrahull@smpalautordera.cat, abans del 9 de setembre.\nCountry Line Dance 2 GRUPS\nAprèn a ballar ball en línea, contradansa i ball en parella a l’estil d’Estats Units, seguint les coreografies.\nHorari: Dilluns de 18 a 19h (Iniciació) i de 19 a 20h (Intermig).\nA càrrec de Montse Sweet i David Lizard (Instructors de Country Line Dance).\nSalsa 2 GRUPS\nSi vols aprendre a ballar, conèixer gent i fer exercici d’una manera divertida vine a ballar SALSA!\nHorari: Dilluns de 20.30 a 22h (Nivell Mitjà) o divendres de 20.30 a 22h (Nivell bàsic)\nA càrrec de Yamby Pérez i Cristina Codina.\nPer a principiants i per persones que vulguin millorar les nocions que ja tenen. Treballarem el dibuix i la pintura figurativa observant del natural a dins i a fora del taller i a partir de fotografies. Començarem amb el dibuix amb llapis i carbó i després pintarem amb acrílic i altres tècniques. Aprendrem composició, proporcions, perspectiva, llum i color.\nHorari: Dimarts de 9.30 a 11.30h.\nPreu: caldrà afegir 10€ de material.\nA càrrec de Paola Mikiej (pintora, muralista i il·lustradora).\nDisseny de Mandales NOU!\nPotenciarem la creativitat i la imaginació dibuixant mandales. El desenvolupament del curs és dinàmic i engrescador i no cal tenir bases tècniques de dibuix.\nMaterial bàsic: Paper DIN A4, llapis, goma d'esborrar, regle 50 cm, compàs, escaire i cartabó, transportador d’angles (opcional).\nHorari: Dimarts de 17 a 18.30h.\nA càrrec de Josep Salrach.\nSing Out Loud! Interpretació de cançons per a joves\nT’agrada cantar però no t’has atrevit mai a fer-ho? T’agradaria pujar covers a les xarxes de les cançons que més t’agraden? No t’ho pensis més: SING OUT LOUD és el teu curs. T’ensenyarem a cantar de manera sana i lúdica les teves cançons preferides i les acompanyarem de les coreografies més divertides.\nHorari: Dimarts de 18.15 a 19.45h.\nA càrrec de Xavier Flores (Actor, llicenciat per l’Institut del Teatre de Barcelona en l’especialitat de teatre musical).\nCantarem per obrir el canal de la gola que està connectat amb el canal del part, per anar afluixant i permetre'ns un moments de connexió amb el nostre ésser interior i amb el bebé que estem gestant, proporcionant-li un agradable massatge a través de la vibració de les parets de l'úter que es crea al cantar.\nHorari: Dimecres de 10 a 11.30h.\nA càrrec de Laia dels Vents (Cantautora i educadora social, practicant de meditació, dansa, ioga, mindfullness i les 6 actituds per una vida amb sentit).\nTeatre Juvenil Exclusiu per a JOVES!\nTens inquietuds artístiques? El teatre és una bona eina per desenvolupar la imaginació, l’expressivitat, el treball en equip i sobretot la creativitat. Farem una obra a final de curs!\nHorari: Dijous de 18.30 a 20.30h.\nA càrrec de Maria Calvet (Actriu, llicenciada per l’Institut del Teatre).\nCantarem mantres i cançons medecina per connectar amb l'ésser que som i permetre que s'expandeixi així l'amor, la Pau, l'alegria i la sanació en la nostra vida i en totes les nostres relacions i en tot el que ens envolta.\nNo cal tenir experiència. Cantem des del cor, espai de confiança i lliure de judicis.\nA través de simples moviments, despertarem la flexibilitat, fluïdesa i connectarem amb el nostre interior i amb la nostra felicitat.\nA càrrec d'Oxana Ampur.\nEn aquest curs treballarem diferents escenes i cançons de teatre musical, centrant-nos tant en la interpretació, com en la música i la coreografia. A través d’aquestes tres disciplines, donarem sortida a les teves inquietuds artístiques!\nCantarem mantres i cançons per connectar amb l'ésser que som i permetre que s'expandeixi així l'amor, la Pau, l'alegria i la sanació en la nostra vida i en totes les nostres relacions i en tot el que ens envolta.\nDates i horari: Dissabte, 26 d'octubre d'11 a 13h.\nPreu: 12€ el taller.\nPilates 6 GRUPS\nMillora la condició física mitjançant la flexibilitat, la respiració i el control del cos.\nHorari: Dilluns o dimecres de 9.15 a 10.15h, dimarts o dijous de 18.30 a 19.30h o de 19.30 a 20.30h.\nLloc: Pavelló Municipal Josep Llavina.\nA càrrec de Tere Felipe.\nAbdominals sense sense risc® NOU!\nCreat per Blandine Calais, el mètode abdominals sense risc®, és una progressió de moviments que posen en joc els abdominals, evitant en tot moment, les pressions sobre el periné.\nHorari: Dilluns de 9.30 a 10.30h.\nA càrrec de Ione Rubio (professora de ioga, formada en tècniques d’Anatomia per al moviment, de Blandine Calais®).\nIoga per la Dona NOU!\nUn espai setmanal per reconnectar amb la teva naturalesa creadora i creativa. Enfortint el cos, obrint el cor i alineant la ment.\nHorari: Dilluns de 9.30 a 11.30h.\nA càrrec de Imma Campos (llevadora i professora de ioga).\nIoga Bandhas NOU!\nEls Bandhas són contraccions musculars en parts específiques dels cos. En aquest taller treballarem el ioga amb tècniques corporals de Anatomía para el Movimiento® en les que utilitzarem diferents materials (pilotes, cintes, pals i coixins). Prendrem consciencia dels tres diafragmes del cos que corresponen els tres Bandhas: sòl pelvià, diafragma i glotis.\nHorari: Dilluns de 10.30 a 12h o dimecres de 19 a 20.30h.\nFitoteràpia Holística-Farmaciola Natural de Tardor i Hivern\nEl curs ofereix sessions teòriques i pràctiques que et permetran endinsar-te i descobrir el món de les plantes medicinals i els seus usos en la medicina etnobotànica i popular. Recuperant els remeis ancestrals que han elaborat des de sempre les nostres ancestres de la zona del Baix Montseny, aprendrem a elaborar una farmaciola bàsica natural i holística per tenir a l’abast eines i medicines per acompanyar el nostre cos i ànima a recuperar la salut i la seva harmonia i equilibri.\nPreu: caldrà afegir 15€ de material.\nA càrrec d'Alba Miralpeix (Formada en fitoteràpia, medicina ortomolecular i aromateràpia).\nSòl pèlvic i gimnàstica abdominal hipopressiva 2 GRUPS\nUn sòl pèlvic fort i flexible proporciona seguretat, qualitat de vida i plaer.\nFarem exercicis per enfortir la musculatura del sòl pèlvic, mitjançant la gimnàstica abdominal hipopressiva.\nDiferents propostes per integrar la petita zona del perineu en el cos global amb propostes de coordinació amb altres parts del cos i la seva sincronització amb la respiració.\nHorari: Dilluns de 17.45 a 19h o divendres d’11 a 12.15h.\nA càrrec de Joaquina López (professora de ioga, especialitzada en sòl pèlvic).\nIoga i consciència corporal 2 GRUPS\nPràctica de Ioga basada en un treball corporal conscient que ens ajudarà a estirar, enfortir, relaxar i millorar l'estat físic del cos i equilibrar les funcions vitals. Una correcta combinació de postures físiques, respiració i espai per la relaxació, ens permet aprofundir en la consciència d’un mateix i ens aporta un estat de calma mental, estabilitat emocional i harmonia.\nHorari: Dilluns de 19 a 20.30h o divendres de 9.30 a 11h.\nA càrrec de Joaquina López (professora de ioga).\nHata Ioga (basat en el mètode de l’alineació) 3 GRUPS\nLa pràctica d’asana (postures de ioga) millora la nostra concentració, la nostra flexibilitat mental i física, enforteix la musculatura i també enforteix la ment i crea espai interior al cos físic, al cos emocional i al cos mental.\nAquesta és una pràctica intensa i precisa per a tots els nivells. Treballarem les accions per fer una postura alineada i en conseqüència ens beneficiarem dels aspectes terapèutics del ioga.\nHorari: Dimarts de 9.30 a 11h o de 11.15 a 12.45h o dimecres de 18.30 a 20h.\nA càrrec de Laia Collell (professora de ioga).\nFELDENKRAIS 2 GRUPS\nAquest mètode facilita una millor organització del cos en l’acció a través de seqüències de moviments que segueixen una lògica interna i funcional. Ens fa ser més conscients dels nostres patrons i dels hàbits de moviments.\nMillora la sensació d’agilitat en les accions del dia a dia com caminar, aixecar pesos, seure... També ajuda a combatre dolors lumbars, cervicals o recuperar-nos de lesions.\nConnecta amb el teu potencial per millorar la teva qualitat de vida personal i professional.\nHorari: Dimarts de 10 a 11h o dimecres de 17 a 18h.\nA càrrec d'Estel Seguí (Titulada per la International Feldenkrais Federation).\nMoviment Contemplatiu NOU!\nAquest curs, ofereix un entrenament holístic cos ment, per a despertar la nostra creativitat a través de les pràctiques de la dansa i la meditació. Les dinàmiques que sorgeixen d'aquestes exploracions ens informen de les decisions que anem prenent constantment i com afecten la forma en què ens relacionem amb nosaltres, els altres i el nostre entorn. Potenciarem la presència del nostre cos, aprendrem a confiar en l’experiència del moment present i a encarnar plenament la nostra dansa.\nHorari: Dimarts de 17 a 18.30h o dimecres de 9.30 a 11h.\nA càrrec d'Helena Pellissé (ballarina, formada en dansa contemporània i especialitzada en improvisació). www.helenapellise.com\nEntrenament marcial per a joves NOU!\nAquesta activitat combina dues facetes: disciplina, treball enfocat al cos-ment, escalfament i entrenament des d’una actitud tradicional de les arts marcials (repeticions d’exercicis, enfortir el cos, patades, desplaçaments, condició física...) i una part més improvisada, basada en el joc. Aquesta és la part divertida i social, que ens uneix amb els companys i és on radica completament l’èxit de l’entrenament.\nHorari: Dimarts de 17 a 18.15h.\nA càrrec de Guillem Burnat (Mover, performer i ballarí, llicenciat en ciències de l’activitat física i l’esport).\nMoviment expressiu i creatiu (Sistema Río Abierto)\nSessions de moviment dirigides a desenvolupar la consciència corporal, l'expressivitat, la creativitat i la integració psico-corporal. L'objectiu és deixar anar les pressions internes del dia a dia (ex-pressar), connectar amb la nostra vitalitat i capacitat creativa (crear), desenvolupar una consciència més integral de nosaltres mateixes/os (cos, ment, emocions, espiritualitat) i compartir en grup (sociabilitat). Les eines que farem servir són el cos (moviment, respiració, consciència de la postura), la música (emocions, expressió) i el grup (comunicació, contacte).\nA càrrec d’Ana Navarro Wagner (Coordinadora en Moviment, Teràpia Psicocorporal i Transpersonal per al Desenvolupament Harmònic (Sistema Río Abierto).\nKundalini Ioga 2 GRUPS\nAllibera el teu potencial intern!\nTambé anomenat ioga de la consciència, és una ciència mil·lenària que consisteix en tècniques iòguiques senzilles que pot practicar tothom. Tècniques de respiració dinàmica, postures clàssiques, mantres... Entrena cos i ment per augmentar vitalitat i alliberar tensions.\nHorari: Dimarts de 19 a 20h o dijous de 19.15 a 20.15h.\nA càrrec de Domènec Pera (Professor de ioga i teràpies naturals).\nGimnàstica conscient NOU! 2 GRUPS\nUn treball corporal enfocat a moure i donar flexibilitat a la musculatura profunda per alliberar-la de tensions, millorar la postura i afavorir la consciència corporal escoltant els teus límits i el teu ritme. Farem exercicis d'estiraments de cadenes musculars i automassatges amb pilotes i altres materials.\nHorari: Dimecres de 9.30 a 11h o dijous de 17 a 18.30h.\nA càrrec de Jon Ayúcar (Terapeuta psico-corporal).\nSi estàs cansat/ada de portar ulleres, creus que cada vegada hi veus pitjor o vols prevenir futurs problemes visuals per l'abús de les pantalles, aquest taller és per tu!\nA través de jocs, exercicis visuals i tècniques de visió natural i del Mètode Bates, descobriràs que pots veure d'una manera més relaxada i clara.\nPer persones amb miopia, hipermetropia, astigmatisme, presbícia (vista cansada), estrabisme i per tot aquell que tingui ganes de prevenir i millorar la seva visió naturalment. Molt recomanat també, per aquelles persones que passen hores davant de pantalles i volen aprendre a millorar la fatiga, visió borrosa, sequedat als ulls i altres problemes que s'hi deriven.\nHorari: Dimecres de 17 a 18.30h.\nA càrrec de Mònica Lázaro (Educadora Visual reconeguda per l’AEIV i la VEA).\nCHI-KUNG I ALQUIMIA FEMENINA 2 GRUPS\nEns endinsarem a la pràctica del Chi-Kung (Qigong) per la dona, obrint i harmonitzant els canals de la salut femenina en les diferents etapes del cicle. Treballarem l’activació de la geografia femenina responsable del benestar del diafragma de la pelvis.\nHorari: Dijous de 9.30 a 10.45h o de 10.45 a 12h.\nA càrrec de Montse Guardiola (ballarina, certificada en Qigong).\nBioenergètica I i II 2 GRUPS\nCurs pràctic i vivencial pensat per retornar al cos a través de respirar, moure’s, ballar, fer-nos massatges bioenergètics... Silenciar la ment i usar-la per reconèixer i no per controlar o jutjar, arrelar-nos i sustentar-nos en el ball de les emocions, posar-nos en contacte amb nosaltres mateixos i obrir-nos al vincle, en definitiva, un espai per la VIDA! T’hi apuntes?\nHorari: Dijous de 17,15 a 19,15h. (Nivell II) i divendres de 17.45 a 19.45h. (Nivell I).\nA càrrec de Jordi Torres (Terapeuta titulat en Bionergètica Transpersonal i no Dual).\nEl ritme de vida frenètic de la nostra societat, la sobreestimulació visual i l'ús abusiu de les pantalles, fa que cada cop ens trobem amb més infants que desenvolupen problemes visuals i acaben necessitant ulleres.\nLa bona noticia és que posant-hi consciència i tenint cura del ulls, això es pot evitar i es pot millorar la visió de manera natural. Integrar uns bons hàbits visuals és la clau per prevenir futurs problemes i millorar l'agudesa visual dels infants.\nEn aquest taller aprendràs tot un conjunt de jocs i exercicis per millorar la visió dels teus infants, així com a integrar els hàbits visuals sans en el seu dia a dia.\nDates i horari: Dissabte, 5 d'octubre de 10 a 14h.\nPreu: 24€ el taller.\nLa primera menstruació, “acompanyament al despertar de la fertilitat”.\nPer a famílies i acompanyants (mares, pares, àvies, tietes...).\nUn taller vivenciat fent una mirada al moment de l’arribada de la primera menstruació a la nostra societat i a altres cultures. Un espai obert i familiar per compartir com ho vivim, com ho sentim, com ho volem acompanyar.\nTransformant patrons, mites i creences i posant llum al tabú de la “sang”. Perquè puguem oferir varietat d’eines i noves mirades a la menarquia, a la sexualitat i a la ciclicitat que ens habita.\nDia i hora: Dissabte, 19 d'octubre de 10 a 13h.\nPreu: 18€ el taller.\nA càrrec d’Alba Miralpeix.\nSi estàs cansat/ada de portar ulleres, creus que cada vegada hi veus pitjor o vols prevenir futurs poblemes visuals per l'abús de les pantalles, aquest taller és per tu!!\nDates i horari: Dissabte, 26 d'octubre de 10 a 14h.\nAfectivitat i sexualitat "acompanyem a les nostres filles i fills".\nPer a famílies i acompanyants (mares, pares, àvies, tietes, educadores, mestres...)\nUna proposta per compartir sentirs, eines i recursos per acompanyar als infants, adolescents i joves a abraçar la seva sexualitat d’una forma saludable, respectuosa i amorosa. Quines són les dificultats que ens trobem a l’acompanyar-los? Posarem noves mirades de transformació.\nDates i horari: Dissabte, 16 de novembre de 10 a 13h.\nCom millorar la presbícia (vista cansada) amb el mètode Bates.\nNecessites allargar cada cop més el braç per poder llegir? Ja no pots veure la lletra petita? Has començat a utilitzar ulleres i cada cop en tens més dependència?\nLa presbícia no és tant una cosa de l'edat, sinó que té més a veure amb anys de mals hàbits de visió i de tensions acumulades als ulls i a la zona cervical.\nAmb el Mètode Bates pots aprendre a relaxar els teus ulls i a canviar els mals hàbits visuals que l'han causat. Amb uns simples exercicis i una mica de constància, aniràs recuperant la teva visió.\nDates i horari: Dissabte, 23 i 30 de novembre de 10 a 14h.\nPreu: 24€ cada taller.\nCan I improve my confidence and fluency in English?\nThe answer is... Yes you can!! Activate and re-activate your abilities at the English conversation group. It's a relaxed, flexible and fun way to practise.\nHorari: Dimecres de 19 a 21h.\nA càrrec de Nathan Oldland.\nReforç de Mates per a estudiants d’ESO Exclusiu per a JOVES!\nReforç de matemàtiques per a alumnes de 1r a 4rt d’ESO\nHorari: Dijous de 16.30 a 17.30 o de 17.30 a 18.30h.\nS’establiran 2 grups, 1r i 2n i 3r i 4rt.\nLA CUINA DE CAN RAHULL\nLa cuina sense fogons és un espai per donar a conèixer altres tècniques i maneres de cuinar, ampliant recursos a la teva cuina. És senzilla, divertida, inspiradora, deliciosa i carregada de nutrients. Quan no cuinem els aliments per sobre de 42 graus, es mantenen els seus enzims i nutrients intactes. Naturalment és una cuina molt nutritiva i saludable. Prepararem moltes delícies amb tècniques de la cuina viva: germinant, macerant, fermentant, deshidratant. Et sorprendràs i a la vegada t’enamoraràs d’aquest univers tan senzill al mateix temps que\nHorari: Dimecres de 9.45 a 11.45h.\nA càrrec de Daniela De Castro (Formadora en Alimentació Viva i Eco xef de cuina conscient)\nVa de fogons! NOU!\nPerdrem la por i ens atrevirem amb una gran varietat de receptes d’ara i sempre de la cuina catalana. Brou, pollastre a la cassola, llenties estofades, risotto, crema catalana... Entre totes i tots construirem el nostre receptari!\nHorari: Dijous de 10 a 12h o de 18.30 a 20.30h.\nA càrrec de Berta Bardají (cuinera formada a l’Escola d’Hosteleria de Girona).\nFinger Food - Canapés i patés crudivegans\nFinger food, menjar amb els dits, el conegut pica pica per nosaltres. En aquest taller proposem un viatge pel món dels canapès, crudités, patés, rotllets i hummus, crú i vegà. Lliure d’ingredients de origen animal, soja, gluten, sucres, greixos dolents, etc. Coneixerem propostes delicioses i saludables perquè puguis compartir amb els amics o família, celebracions, viatges, o omplir els teus tuppers per anar de excursió o a la feina.\nDates i horari: Dissabte, 5 d'octubre de 10 a 13h.\nPreu: 18€ +5€ de material.\nA càrrec de Daniela De Castro (Formadora en Alimentació Viva i Coaching en Nutrició Vitalista).\nNomés es podrà començar el curs quan s’hagi omplert i signat el full d’inscripció i fet el pagament amb targeta bancària a Can Rahull, Espai Cultural i Juvenil.\nPer les renovacions, s’haurà de confirmar que es vol mantenir la plaça i passar per Can Rahull a fer el pagament amb targeta o bé presentar el resguard de pagament efectuat amb un ingrés, indicant el nom de la persona i el curs al que s’inscriu, al compte del BBVA ES 61 0182 6035 41 0200089760\nUn cop començat el curs NO es retornarà cap import, excepte en el cas que el curs no tiri endavant per no arribar al nombre mínim d’inscripcions.\nEls tallers que no tinguin un mínim de 10 persones inscrites amb l’ ingrés realitzat no es podran dur a terme.


FEM MÚSICA ARA!: 9 d'octubre al cole: visita de Joan Massapà!\nEl passat dilluns 8 d'octubre, Joan Massapà va visitar als xiquets i xiquetes més menuts del cole, per a explicar-los com va nàixer fa moooooolts anys, la tradició de la "Mocadorà" (que es repeteix cada 9 d'octubre).\nI vosaltres, sabeu què és això de la mocadorà?? algú sabria explicar-ho??\nPublicat per CEIP JOSE Mª OLTRA a 21:22\nManuel Juste (Nelo) 10 d’octubre de 2012 a les 23:17\nEnguany, el famós pastisser Joan Massapà tornà a visitar el CEIP José Mª Oltra per a explicar als xiquets i xiquetes més menuts del cole, la tradició de la "Mocadorà" que es manté cada 9 d'octubre.\nAnònim 11 d’octubre de 2012 a les 17:15\nmanuel vale que seamos los mas mayores ,pero queremos tener visitas\nNelo Juste 12 d’octubre de 2012 a les 11:04\nJoan Massapà va ser un contacontes per als més menuts del cole (quan vosaltres ereu més menuts també celebràveu el 9 d'octubre). Però tranquils que també tindreu altres activitats. Per cert, a mí m'agrada que em crideu Nelo, no Manuel i m'agradaria que quan escriviu al bloc, s'identificàreu. Gràcies per comentar!\nAnònim 16 d’octubre de 2012 a les 16:57\nPau Josep:Vuic que els de sisé tinguem activitats musicals.\nPD :Va en serio!\nNelo Juste 2 de novembre de 2012 a les 0:10\nHola, Pau Josep! Tranquil perquè ja estic preparant activitats musicals per a tots els cursos. A vore si prompte les podem fer...\nAnònim 1 de novembre de 2012 a les 23:52\nNerea de 4t:A mí també m´agradaria fer alguna activitat músical,però no de Joan Mssapà.Adeu.\nNelo Juste 2 de novembre de 2012 a les 0:08\nTranquila que ja estic preparant activitats musicals noves per a tots els cursos... a vore si prompte anem fent-les!


79 ANYS DESPRÉS DEL SEU AFUSELLAMENT, LA CIUTAT RET HOMENATGE A L’ALCALDE D’ERC CELESTÍ BOADA, ASSASSINAT PEL FEIXISME - Santa Coloma de Gramenet\nPlaca Celesti Boada\nDes d'ERC Gramenet assenyalem que l'acte no va estar a l'alçada i recorda que no renuncia a la reclamació d'un espai destacat a la ciutat per la seva figura.\nEl matí de dissabte 27 d’octubre, l’Ajuntament va retre homenatge a l’alcalde republicà de Gramenet de Besòs, amb la descoberta d'una placa commemorativa a la casa on va viure. Un acte amb la presència de familiars i on només el discurs emotiu de la Montserrat, filla de l’alcalde executat, ha dignificat el contingut de l’acte, quan ha relatat el moment de la detenció a la porta de casa seva per part dels feixistes.\nTanmateix, lamentem el menysteniment de l’Ajuntament cap a ERC, partit al qual va pertànyer l’alcalde, tant en l’organització prèvia, com en el desenvolupament posterior. Un acte, mancat de solemnitat, on ni tan sols s’ha tallat la circulació del carrer Major, i un discurs institucional mancat de contingut polític, entre altres. Segons ERC aquest ha estat un acte que serveix a l’ajuntament per tapar les vergonyes d’anys de silenci institucional d’una figura que els ha sigut incòmode. Després de 40 anys de democràcia, a dia d’avui l’alcalde republicà no gaudeix d’un espai destacat a la ciutat i per això “queda molt camí a fer per dignificar la memòria d’en Celestí Boada i no renunciem a la reclamació d’un espai públic destacat a la ciutat en concordança amb el càrrec que representava i els valors amb el nom de l’alcalde afusellat”.\nDes d’ERC valorem positivament que finalment es dignifiqui institucionalment la seva persona, entenent que aquest és l’inici d’un seguit de mesures per evitar que quedi en l’oblit i al mateix temps sigui conegut per les noves generacions com una persona justa, compromesa amb els veïns i veïnes de Santa Coloma i amb els valors republicans de llibertat, igualtat i fraternitat i, per la defensa d’aquests valors va ser assassinat pel feixisme.


‘L’hora dels espectadors amb Wagner i Ligeti’, per Mila Rodríguez Medina | Blog del Mercat de les Flors\nEls espectadors acudim a un espectacle. El veiem des dels nostres seients. El protagonista és l’artista sobre l’escenari.\nEls espectadors escoltem conferències sobre dansa. Formem la nostra sensibilitat. El protagonista és el conferenciant.\nEls espectadors visitem espais de creació. Obrim un forat i mirem la creació des de dins. El protagonista és el coreògraf que ens obre aquesta finestra.\nPerò… què passa quan els espectadors som els únics protagonistes? Quan se’ns deixa sols, amb les nostres pròpies experiències, sense direcció experta, cara a cara amb el nostre propi background en confrontació amb els dels altres? Aquest és el gran experiment nascut amb aquesta segona edició del Taller dels Espectadors: sota el nom de “A porta tancada”, desenvolupem unes sessions en les quals la intervenció de tot allò que no provingui directament dels espectadors és gairebé nul·la. El procediment és ben senzill. Abans de l’espectacle ens reunim a la Sala Sebastià Gasch del Mercat, la nostra aula com a espectadors i desenvolupem una prèvia amb una direcció mínima (uns vídeos preparatoris i una petita discussió sobre què esperem) i, en acabar l’espectacle, tornem a reunir-nos, ara amb tots els sentiments i idees ben fresques, a flor de pell. Procediment bàsic però amb un resultat sorprenent, mostrant qüestions realment complexes de la percepció artística en cada nova sessió.\nEn la segona sessió d’aquestes “A porta tancada” de la temporada, la discussió va girar entorn a l’espectacle “Wagner & Ligeti” d’Albert Quesada. No obstant això, implícitament la idea general que va regnar en tota la conversa era un dels grans temes de la reflexió estètica: com afecta el nostre bagatge personal (i per tant cultural) en la nostra percepció artística? L’espectadora Carla Montané, encarregada de l’orientació de la sessió, va plantejar un seguit d’exercicis previs, preguntes en relació a què ens transmet l’obertura del Tannhäuser de Wagner o l’obra Lontano de Ligeti, peces centrals de l’espectacle de Quesada. Quan preguntes com aquestes es plantegen en entorns culturals similars la discussió es centrarà en detalls i matisos de l’obra, però l’èxit d’aquesta sessió era precisament el contrari. En un grup heterogeni d’espectadors alguns havien escoltat mil vegades les obres, uns altres només tenien una lleugera noció dels compositors i fins i tot es donaven casos de desconeixement total. Quina conversa es produeix aleshores? Ràpidament el tema es va fer general, ampli, i molt sovint la sorpresa es manifestava davant d’opinions completament contràries. “Jo en l’obra de Wagner veig natura i majestuositat”, “Doncs jo veig tot el contrari! Un espai buit, fred, ple de decadència…”, “A mi Lontano em sembla freda, impersonal, com si Ligeti em deixés viatjant sola per l’univers”, “Que curiós, per a mi Ligeti connecta directament amb el més humà, no hi ha interferències en la meva humanitat i percepció!” Van començar a manifestar-se altres referents: Ligeti ens recorda l’univers i els planetes per si mateix o ho fa la construcció cinematogràfica de la seva música amb Kubrick? El discurs de Wagner és més fàcil d’assimilar o simplement l’educació cultural del Romanticisme ens ho ha dit així? És el discurs lineal de les òperes del compositor una manera lliure de mostrar-nos una història o pel contrari Wagner ens dirigeix la percepció sense espais per altres lectures? Literatura o reflexió? Discurs o abstracció? Humanitat o fredor?\nEls espectadors del Mercat estem aprenent que la percepció individual no és tal, sinó més aviat una construcció del nostre bagatge cultural. Aquestes percepcions individuals construeixen la percepció global, l’opinió social que aquest espectacle reproduirà i passarà, doncs, a formar part del bagatge cultural dels assistents i molt més enllà. I per tant, si nosaltres mateixos amb la nostra percepció construïm la transmissió de l’obra artística, qui és el veritable protagonista? Sembla aquest el moment dels espectadors…


Per 30 euros al mes es podrà viatjar en bus de forma il·limitada pel país | BonDia Diari digital d'Andorra.\nL’establiment de la taxa carboni al Principat, que suposarà un increment del preu del litre dels carburants, permetrà sufragar altres mesures per lluitar contra el canvi climàtic. Una d’aquestes serà l’abaratiment del transport públic, una acció que el Govern espera que l’any que ve ja estigui en vigor. En concret s’ha previst un nou abonament de 30 euros mensuals que permetrà viatjar per tot el territori, independentment de la zona, i de forma il·limitada. Així, si fins ara un abonament mensual al Pas de la Casa valia 164 euros, amb els canvis en costarà 30, fet que suposa una reducció del 82% del preu. Per als viatges dins de la zona 1 també hi haurà una reducció important, del 57%, ja que el títol passarà de 70 a 30 euros.\nA banda, es reduirà la tarifa per al Pas de la Casa, ja que la població encampadana serà considerada zona 3, mentre que Arinsal i la Cortinada passaran d’estar a la zona 2 a la zona 1. A més a més, el Bus lliure es convertirà en un abonament per a tots els joves de fins als 20 anys i es reduirà de preu dels 216 euros actuals als 180. També es rebaixa la tarifa del transport escolar, que passa dels 216 als 180 euros per a dos viatges al dia.\nEl Govern ha defensat que amb aquestes mesures, la taxa que s’aplicarà sobre els carburants no tindrà cap impacte en la butxaca dels ciutadans. Segons ha explicat el ministre de Finances, Eric Jover, aquest nou impost suposarà un encariment d’entre 3,2 i 3,8 cèntims d’euro el litre. Amb tot, confia que els importadors i distribuïdors de carburants podran assumir una part d’aquest increment sense haver-lo de repercutir en el preu de venda al públic. La taxa s’aplicarà tan sols en els carburants de locomoció. En el gasoil de calefacció, en canvi, s’ha fixat una transició de sis anys durant els quals s’aplicarà el mateix tipus impositiu esglaonadament, tenint en compte que l’habitatge està “molt tensionat” i “no es pot afegir ara un encariment del preu”, ha dit Jover. Durant aquest termini, es projecta impulsar els canvis necessaris perquè es redueixin els consums energètics dels habitatges per tal que la taxa no tingui repercussió en la ciutadania.\nSegons els càlculs del ministre de Finances, l’increment de 3 cèntims el litre en el preu del carburant de locomoció suposarà per a un cotxe que fa 1.000 quilòmetres l’any una despesa suplementària de 36 euros. Aquest és el mateix estalvi que la persona tindrà gràcies a la rebaixa del transport escolar, ha observat. Un estalvi que encara podria créixer més si té dos fills en edat escolar o bé si fa un major ús del transport públic. De fet, l’executiu confia que amb aquestes mesures els usuaris de les línies nacionals creixin un 7%.\nEls ingressos de la taxa també es destinaran a augmentar en 235.000 euros el programa Renova de cara al 2021. A més, s’impulsarà un programa específic per a la calefacció dels edificis i per a actuacions als habitatges menys eficients i s’augmentarà la subvenció fins al 60% de l’actuació.\nLa taxa sobre els hidrocarburs serà de 15 euros la tona i permetrà recaptar uns 4,5 milions d’euros\nLa taxa carboni s’ha fixat en 30 euros per tona de carboni (la xifra mínima que preveia l’OCDE el 2016) però la totalitat d’aquest import no serà traslladada als hidrocarburs. Així doncs, l’augment de la càrrega impositiva sobre els carburants serà de 15 euros per tona de diòxid de carboni. Els 15 euros restants “s’internalitzaran a través de la reclassificació de l’impost especial sobre els hidrocarburs”, ha dit Jover. Això vol dir que per als carburants que ja estan gravats, el Govern assumirà la meitat d’aquests 30 euros per tona a través de la reducció del tipus impositiu vigent.\nEl ministre ha assegurat que amb la nova taxa el carburant seguirà tenint una pressió fiscal “molt per sota” de la d’Espanya i França. Així mateix, tant Jover com la ministra de Medi Ambient, Agricultura i Sostenibilitat, Sílvia Calvó, han reiterat que el sector no perdrà competitivitat. El cent per cent de la taxa es destinarà al fons verd que ha de permetre finançar accions previstes per la Llei de transició energètica i del canvi climàtic. En total es preveuen recaptar entre 9 i 10 milions d’euros, la meitat dels quals correspondrien a l’aplicació del nou impost sobre els carburants.\nLa proposta es treballarà ara amb els importadors i distribuïdors de carburants. Fonts del sector analitzaran el text, ja que segons han afirmat, no acaben d’entendre la taxa. En tot cas segueixen advertint que si Espanya no apuja els carburants, el preu a Andorra deixarà de ser més barat.\nLa col·lecció més dura del món\nLes empreses del país podran optar a millorar l’accés des de França


Registrats tres terratrèmols en Montant i un en el golf de València esta matinada\nEmergències no ha rebut cap avís relacionat\ndilluns, 13 de gener 2020 - 11:40h\nLocalització dels tres terratrèmols de Montant | IGN\nLa localitat Montant, en l'Alt Millars (Castelló), ha registrat esta matinada tres sismes i el golf de València ha registrat un altre terratrèmol de magnitud que ha oscil·lat entre 1,6 i 3, encara que el Centre de Coordinació d'Emergències no ha rebut cap telefonada relacionada amb ells.\nLa localitat de Montant ha registrat tres sismes que s'han reproduït a les 4.07 hores amb una magnitud 1,6; a les 7.31 hores amb una magnitud d'1,7; i a les 7.41 hores amb una magnitud 3. Els tres s'han localitzat a un quilòmetre de profunditat, segons ha informat l'Institut Geogràfic Nacional (IGN).\nD'altra banda, en el Golf de València, s'ha produït un altre terratrèmol a les 3.55 hores a 22 quilòmetres de profunditat i amb una magnitud 1,6. El Centre de Coordinació d'Emergències no ha rebut tampoc cap avís relacionat amb els sismes, segons ha informat en el seu compte oficial de Twitter.\nRegistrat un terratrèmol de 2,5 en San Miguel de Salinas\nPugen a 21 els morts i a més de 600 els ferits en el terratrèmol d'Albània


Sánchez planteja a Torra posar en marxa aquest mes de febrer la taula de diàleg\nDesprés de la seva trobada amb el president Torra, el president del Govern espanyol, Pedro Sánchez, ha afirmat que "necessitem reprendre el diàleg en el punt en què els greuges van començar a acumular-se, deixant enrere la judicialització del conflicte". "La llei per si sol tampoc n'hi ha prou, però la llei és la condició i el diàleg és el camí", ha resumit Sánchez.\nSánchez proposa a Torra reformar el finançament i diàleg polític\nEl president de l'Executiu ha estat clar respecte al passat recent: "L'última dècada ha estat presidida pel conflicte institucional i per la tensió social", però ha volgut llançar un missatge d'esperança: "no he vingut a parlar només d'institucions, sinó en nom de milions de persones que no suporten perllongar per més temps el recel, l'enemistat i la desconfiança".\nTot i això, Sánchez ha advertit que "necessitarem molta paciència, determinació i generositat" per restablir la normalitat política a Catalunya. En aquest sentit, el president del Govern espanyol ha agraït el "to obert i respectuós" amb què Torra l'ha rebut al Palau de la Generalitat després de la hora i mitja de reunió entre els dos polítics.\nACTIVAR JA LA MESA DE DIÀLEG\nPedro Sánchez ha proposat al president de la Generalitat iniciar en aquest mes de febrer els treballs de la taula de diàleg sobre el "conflicte polític" pactada amb ERC en l'acord d'investidura.\nAixí figura en el document per a una "agenda de retrobament" que Sánchez ha entregat a Torra en el curs de la reunió que mantenen des de les 12.00 hores en el Palau de la Generalitat.


El pànic al mercat del petroli - Xavier Sala i Martín\nLa reserva de petroli Inglewood funcionant enmig de la pandèmia del coronavirus a Los Angeles, Califòrnia, als EUA, el passat 20 d'abril, quan el petroli nord-americà va assolir el preu de -37 dòlars el barril ETIENNE LAURENT / EFE\nSorpresa monumental: el preu del petroli ha estat negatiu per primera vegada a la història. Concretament, el preu del petroli nord-americà WTI (West Texas Intermediate) era, al final del dia 20 d'abril, de -37 dòlars el barril. Que el preu del petroli havia de baixar estava cantat: era només qüestió d’oferta i demanda. La pandèmia del covid-19 ha fet que la gent deixi d’agafar el cotxe, la moto i l’avió, que milions d’empreses d’arreu del món hagin aturat la producció, i, per tant, la demanda de petroli i derivats ha caigut en picat. Els experts calculen que, comparat amb els mesos d'abans del coronavirus, ara es demanen 29 milions de barrils menys cada dia!\nLògicament els productors han intentat reduir l’oferta per compensar. Els Estats Units, Rússia i l'Aràbia Saudita han arribat a acords amb l’Organització de Països Exportadors de Petroli (OPEP) per reduir l’oferta. Però només han acordat reduir-la en 9,7 milions de barrils diaris. I ja ho tenim: la demanda cau en 29 milions barrils/dia, mentre que l’oferta es redueix en només 9,7 milions de barrils/dia. La demanda, doncs, baixa més que l’oferta i els preus cauen en picat: prop del 66% des que va començar la crisi.\nTot fa pensar que a mitjans de maig el món seguirà immers en la lluita contra el virus i la demanda de petroli seguirà sent baixa\nFins aquí tot molt normal i lògic, però que els preus baixin no vol dir que siguin negatius! Preus negatius vol dir que si tu compres un barril de petroli, quan te l'entreguin no només no hauràs de pagar res sinó que et pagaran a tu per haver-lo comprat! Això sembla impossible! Us imagineu que això passés amb el pa? Us imagineu que aneu a la fleca i, per cada barra que compreu, a més del pa, us donen un euro? Lògicament seria una enorme ganga que ens portaria a comprar barres com bojos encara que només fos per arreplegar l’euro que ens donarien per cada barra. És a dir, tots intentaríem comprar milions de barres, per les quals ens pagarien milions d’euros (si no volguéssim menjar-nos totes les barres de pa en un sol dia i com que el pa s'asseca, simplement el llençaríem a les escombraries i ens quedaríem els diners)! Això ho faríeu vosaltres, ho faria jo i ho faria tothom! Noteu, però, que la compra massiva de pa faria augmentar la demanda i, per tant, faria pujar el preu fins que deixés de ser negatiu! El preu del pa, doncs, no podria pas ser negatiu!\nCom pot ser, doncs, que el preu del petroli sí que ho sigui, de negatiu? Doncs d’entrada el que cal entendre és que el que ha baixat a preus negatius és el preu del petroli WTI comprat al mercat de futurs de Nova York i que s’entregarà al mes de maig. El mercat de futurs funciona de la següent manera: avui, dia 20 d’abril, tu et compromets a comprar un barril de petroli que se t’entregarà a mitjans de maig a la ciutat de Cushing, Oklahoma (Cushing és el lloc on s’entreguen tots els barrils de petroli comprats al mercat de futurs de Nova York). A canvi d’aquest barril tu et compromets a pagar un preu. En situació normal, aquest preu pot ser 50, 100 o 150 dòlars. Però ara no som en una situació normal. Tot fa pensar que a mitjans de maig el món seguirà immers en la lluita contra el virus i la demanda de petroli seguirà sent baixa. És a dir, si tu compres petroli i el transformes en benzina o querosè o plàstics, no els vendràs perquè el món seguirà en crisi. Per tant, els que normalment compren petroli per transformar-lo, avui dia no ho volen fer.\nPer què no salten els governs d’arreu del món a comprar barrils a dojo, i agafen 37 dòlars per barril, de la mateixa manera que nosaltres saltaríem a comprar pa si el preu fos negatiu? A més, a diferència del pa, el petroli no es fa malbé en 24 hores. Per tant, els governs podrien comprar 1.000 milions de barrils, agafar 37.000 milions de dòlars, guardar els barrils en un lloc segur i esperar que la demanda de petroli tornés a pujar d’aquí uns mesos i fer-lo servir llavors en lloc de comprar-lo a preu elevat. Sembla un negoci segur, no?\nDoncs no ben bé. D’entrada, els barrils que compri el govern al mercat de futurs de Nova York no els entregaran a casa sinó que els haurà d’anar a recollir a Cushing, Oklahoma. La pregunta és: i què en farà de tot aquells barrils de petroli a Oklahoma? Potser es podria pagar algú d’Oklahoma perquè els guardés durant uns mesos. Però tots els dipòsits de petroli d’Oklahoma són plens perquè ja fa setmanes que la demanda de petroli ha caigut en picat i moltes empreses i governs han guardat el petroli, de manera que als magatzems ja no hi ha lloc.\nAra mateix hi ha 160 milions de barrils donant voltes pel món a dins dels budells de grans superpetroliers\nEn lloc de guardar el petroli a Oklahoma, el govern se’l podria emportar cap casa i guardar-lo allà. Per fer això s’haurien de condicionar espais (per exemple, es podrien usar els aeroports fantasma i les estacions d’AVE buides que es van construir durant la bombolla immobiliària) per emmagatzemar petroli. A més, el petroli s’hauria de transportar des d’Oklahoma fins als nous magatzems a Ciudad Real, Alguaire o Castelló. I això, avui dia, és un gran problema perquè tots els vaixells petroliers del món són ben plens! La raó? Molts governs i empreses que no saben què fer amb el petroli han contractat petroliers com a centres per emmagatzemar-lo. Ara mateix hi ha 160 milions de barrils donant voltes pel món a dins dels budells de grans superpetroliers. És per això que el cost de contractar un d’aquest vaixells s’ha multiplicat per cinc d’ençà que va aparèixer el covid-19 a Wuhan!\nFinalment, en lloc de guardar el petroli a Oklahoma o transportar-lo cap a casa i guardar-lo, el que podria fer el govern és el que dèiem que podíem fer nosaltres en el cas del pa: comprar-lo, recollir els diners i llençar el pa a les escombraries. A diferència del pa, però, el petroli no es pot llençar, ja que això suposaria un delicte mediambiental i comportaria una persecució judicial als Estats Units. I tots sabem que això ens pot sortir molt car!\nLa conclusió és que qui compri petroli en aquests moments, encara que sigui a preu negatiu, haurà de pagar uns enormes costos de transport o emmagatzemament, cosa que li comportaria la ruïna. Per tant, ningú no vol tenir un contracte que l’obligui a anar a Oklahoma al mes de maig a recollir una muntanya de barrils de petroli! Però hi ha un petit problema: hi ha moltes empreses, inversors i governs que ja fa mesos que havien comprat petroli per ser entregat al mes de maig (és el que tenen els mercats de futurs: que tu compres coses perquè te les donin en un futur). I tota la gent que ja tenia contractat tot aquest petroli se l’està intentant treure de sobre abans que no es tanqui definitivament el contracte de futurs. Com al joc de les cadires musicals, el dia que es tanquen els contractes en ferm ningú no vol tenir un contracte segons el qual t’entregaran petroli a mitjans de maig perquè aleshores haurà d’anar a Oklahoma a recollir el petroli i pagar uns enormes costos d’emmagatzemament i transport. A mesura que el dia de tancament dels contractes per entregar petroli al mes de maig s’apropa, més pànic tenen els que ara mateix en són propietaris i més paguen per treure’s de sobre la responsabilitat d’haver de recollir el petroli a mitjans de maig.\nI quin era el dia que es tancaven en ferm els contractes de futurs per entregar al mes de maig? Tatxin, tatxin! El 20 d’abril! És a dir, just el dia en què el petroli va arribar a -37 dòlars per barril. El que vam veure dilluns, doncs, no va ser més que el pànic dels tenidors de contractes de futurs que no volien de cap manera quedar-se amb un contracte que els obligués a anar a recollir una muntanya de petroli a Oklahoma al mes de maig. Per això es van intentar treure de sobre tots aquells contractes... i per treure-se’ls de sobre van haver de pagar fins a 37 dòlars per cada barril! Segurament van calcular que perdre 37 dòlars per barril els costaria menys que transportar el barril des d’Oklahoma i emmagatzemar-lo durant mesos fins al final de la crisi.\nPer cert, el dia 20 d’abril es tancaven els contractes de futurs d’entrega de petroli WTI al mes de maig al mercat de Nova York, i no pas els del petroli Brent al mercat internacional. És per això que el preu del petroli WTI era negatiu, mentre que el petroli Brent seguia sent positiu (tot i que extremadament baix, a uns 20 $). I es per això també que el preu del mercat de futurs del mateix WTI, però el que s’ha d’entregar al juny, també era al voltant de 20 $. La data de tancament del petroli del juny serà d’aquí un mes. A mesura que s’acosti la data, potser tornarà el pànic al mercat del petroli.


Una ciutat adormida i resignada? | FET a TARRAGONA\nPublicat el 8 de Gener, 2015\nEl passat estiu, la CUP va organitzar una ruta que passava per davant del pàrquing Jaume I per denunciar-ne el malbaratament de diners (foto: ENRIC GARCIA JARDÍ)\nImpactat encara per l’atemptat terrorista de Paris contra el setmanari Charlie Hebdo i sota els efectes de la mort d’un farmacèutic de Torreforta mentre el traslladaven en ambulància a Barcelona, escric aquestes ratlles d’opinió al voltant del moment polític de la ciutat. Segons el meu parer, aquest serà un any trepidant. Passen tantes coses i de manera tan ràpida, que qualsevol fet pot canviar una tendència o unes previsions. La polèmica per l’horari del Servei d’Hemodinàmca de l’hospital Joan XXIII n’és l’exemple d’aquesta setmana.\nAl marge, però, d’esdeveniments puntuals, estic convençut que les eleccions municipals del 24 de maig seran diferents a les altres cites amb les urnes locals que s’han anat celebrant des del 1979. Factors externs a la vida política de l’Ajuntament de Tarragona -però també alguns d’interns- condicionaran la composició dels 27 regidors del proper saló de plens.\nLa campanya electoral serà mínima, curta, amb pocs recursos i escàs debat local. El procés sobiranista i la irrupció de Podem com a fenomen polític alimentat per la crisi i la corrupció són tan excepcionals que eclipsen la resta de matèries. La independència i la formació de Pablo Iglesias influiran directament en les qüestions estrictament tarragonines.\nSi hi ha eleccions ‘plebiscitàries’ al Parlament abans de les municipals, se celebraran al març i, per tant, el debat nacional monopolitzarà tota l’agenda informativa, almenys fins a Setmana Santa. Al meu entendre, és l’opció més probable. Si les eleccions catalanes s’endarrereixen a la tardor o fins l’any que ve, les urnes locals seran les primeres que comprovaran els efectes dels dos moviments rupturistes del moment: l’independentista i el de Podem. I els efectes poden ser demolidors.\nDesprés d’un mandat relativament tranquil -tot i que el govern de Ballesteros ha estat en minoria-, entenc que arribarem a la campanya de les municipals sense grans polèmiques ni debats en profunditat en clau tarragonina. L’ajuntament funciona per inèrcia, però amb escassa eficàcia i una feble direcció política. En aquest context, caldrà veure si una part dels electors utilitzen el 24 de maig com a arma llancívola contra la política i els partits ‘de sempre’, al marge de la gestió local que hagin fet al consistori els darrers quatre anys.\nA l’espera del veredicte de les urnes, la ciutat hauria de percebre en els propers mesos que alguna cosa es mou en determinats projectes clau de futur: Jocs Mediterranis, tercer fil, remodelació de l’estació, Banc d’Espanya… I poca cosa més, perquè no s’esperen novetats sobre altres temes pendents de fa anys, com la Tabacalera, la Savinosa i la Ciutat de Repòs i Vacances.\nLa ciutat sembla adormida i resignada -ni l’escàndol del pàrquing Jaume I ha provocat una manifestació de protesta en els darrers anys-, però aquest 2015 s’hi albira una sotragada que pot fer remoure moltes coses. Els ciutadans decidiran finalment l’abast dels canvis, però hi ha incidis que apunten que l’abast en serà més gran dels que molts s’ho pensen.\nQuan l’empenta es torna èxit\n19 de Novembre, 2015\n“Peti qui peti, votarem”\nUna Vella superba i una Jove valenta a la plaça de la Font\nUna resposta a “Una ciutat adormida i resignada?”\n8 de Gener, 2015 a les 11:04 am\nM’agrada l’adjectiu “·trepidant” que dediques a l’any que entrem. Però si no és a causa de barrinades o de sotragades terroristes, em penso que aquí “trepidarem” poc.\nJa fa anys que els editors literaris demanen sobretot per a les novel·les juvenils, que siguin “trepidants”. Les pel·lícules en cartellera o tele s’anuncien com a “trepidants”. Cal ser trepidant per viure.\nHi ha una cosa important que no em voldria deixar de cap manera: aquesta ciutat sí que trepida, però és a causa de l’exageració de decibels permesos i incentivats dels balls de festes majors, carnavals i musiquetes ambulants, molt ben acollit tot per la regidoria corresponent. Així potser batrem el rècord de ciutat sorollosa, i el podrem exhibir en banderoles i congressos.


Abans de marxar de Suïssa\nPer tenir dret a l'atur (emigrant retornat) després a Espanya cal un comprovant de l'oficina laboral espanyola:\nOFICINA LABORAL DE LAUSANNE\nRue de St. Martin 26,\n021 323 88 49 (dl-dv: 8:00-15:00; ds: 8:00-12:00)\nMillor si aneu aquí abans de donar-vos de baixa la consolat; el paper que us donaran l'ha d'omplir el consolat i el servei de personal de l'EPFL.\nElls també us informaran de com poder recuperar el percentatge que el banc es queda una vegada us ingressen "la Caisse de Pensions". Cal veure si surt més a compte deixar-los aquí i fer una simple transferència o declarar-los a Hisenda, que també es quedaran un percentatge.\nHi haureu de tornar una setmana abans de marxar definitvament, amb els següents documents:\npaper omplert per l'empresa on treballeu\nl'AVS (assurance-vieillesse et survivants) (1er pilier) es recupera a l'hora de la jubilació de veritat. Cal conservar la targeta AVS per quan sigueu grans. Per a saber quant heu cotitzat (per a l'EPFL) podeu enviar una carta a:\nAv. Edmond- Vaucher 18\n022 795 91 11\nComproveu que aquesta adreça correspon a la vostra Caisse: busqueu a la guia telefònica el que correspon al número indicat en la vostra targeta AVS.\ncal reclamar els diners de la Caisse de Pensions (2e pilier) (tardaran uns quants mesos a tornar-los; els ingressaran a un compte suís). Cal omplir els papers necessaris al servei de personal. S'ha d'insistir una mica si quinze dies abans de marxar no heu rebut cap notícia. Us demanaran de presentar un certificat del "Contrôle des habitants" (10FS).\n3e pilier (?)\nl'impôt à la source (equivalent a les retencions) no es recupera :(\nPassar pel consolat espanyol a Ginebra (Pestalozzi 7, dl-dv: 8:00-14:30, ds: 8:00-13:00, tel. 022 734 46 06) a demanar la baixa consular. Juntament amb l'inventari dels béns, servirà per a no pagar-ne l'IVA ni impostos de duanes.\nAquest document us el demanaran:\nla segona vegada que aneu a l'oficina laboral;\nl'empresa de mudances.\nrescindir el contracte. L'agència us demanarà d'omplir el full "Départ" per a la Police des Etrangers.\nels Services Industriels (electricitat i cable) ja saben que us en aneu perquè l'agència immobiliària els avisa. Us vindran a controlar el comptador l'últim dia.\nanul·lar l'assegurança obligatòria (incendis);\nanul·lar els impostos sobre recepció de TV i ràdio (Billag);\ndonar de baixa el telèfon:\nSwisscom (Av. des Bergières 42, Lausana)\ndonar-se de baixa del proveïdor d'Internet.\nDonar-se de baixa de l'assegurança de malaltia: s'ha de presentar un certificat del "Contrôle des habitants" (10FS).\nDonar-se de baixa de les associacions: ACS, TCS ...\nInformar la PTT del canvi d'adreça.\nreclamar la devolució de la part proporcional pagada per la vinyeta d'aparcament de l'EPFL;\nreclamar la devolució de la part proporcional pagada per l'assegurança. Haurà d'estar pagada fins que no es tinguin les plaques espanyoles.\ndonar de baixa la matrícula (a la frontera mateixa);\nAnul·lar les ordres permanents.\nVa bé deixar un compte bancari obert per la garantia del telèfon, la "Caisse de Pensions" ...\nAnunciar el canvi d'adreça.\nSi teniu el doctorat, passar amb el títol pel castell de Lausana (Chancellerie d'Etat, Place du Château 4, 1005 LAUSANNE, tél. 021 316.40.40; dl-dv: 8:30-11:30, 13:30-16:30; a dalt de les escales de la plaça del castell, a mà esquerra, a dins del petit pati, porta de l'esquerra, al fons, oficina "Legalisations") a posar-hi el segell (apostille) de La Haya (Convention de La Haye). Val 27FS. Si no viviu a Lausana, també ho podeu fer a altres llocs.\nPreparar la mudança. Per exemple: Mudanzas Molina (Sra. Isabel Albarez), al 021 626 15 17. Està bastant bé de preu (~100FS/m³ Suïssa-Catalunya) i molt flexibles. D'un pis normalet en poden sortir entre 8 i 15 m³.\nUs demanaran els documents següents:\nllista de béns\nTambé els haureu de pagar uns 100FS de despeses de duanes.\nMés informació a "Quan ja ets a casa".\nPodeu trobar capses de cartó en aquests llocs:\nen alguns supermercats (però les millors, les de plàtans, no us les donaran :( )\na Ikea (no són barates, però en tenen de moltes grandàries)\na la PTT (no gaire grans)\nFer les maletes.\nOrdenació per lloc:\nOficina Laboral 1 P - Full de sol·licitud de baixa consular\nP - Full atur\nConsolat P/C Full de sol·licitud de baixa consular, passaport Baixa consular\nPolice des étrangers P Permís, passaport, full "Départ" Certificats (a 10FS)\nService Personnel P Full atur Full atur signat\nP Certificat policia d'estrangers Full de sol·licitud Caisse de Pensions\nOficina Laboral 2 P Baixa consular, Full atur signat, Fotocòpia del passaport ?\nOrdenació per document:\nBaixa consular Oficina Laboral 1 Consolat Oficina laboral 2 Atur a Espanya\nEmpresa de trasllat Duanes\nCertificat d'emigració Police des étrangers Police des étrangers Servei de personal Caisse de pensions\nCaisse maladie Anul·lació de l'assegurança\nFull "Départ" Agència immobiliària (Police des étrangers) L'interessat Agència immobiliària (Police des étrangers) Marxar !\nFull atur Oficina laboral 1 Servei de personal Oficina Laboral 2 Atur a Espanya\nQuan ja ets a casa\nHavent treballat més de sis mesos a Suïssa i estant donat de baixa al consolat, es té dret a l'atur ("emigrant retornat"): un any i mig a uns 300 ¬ (50.000 PTA) mensuals, amb assegurança de malaltia inclosa. Cal passar per l'oficina de l'atur més propera a inscriure's abans de quinze dies des de la vostra arribada.\nSi teniu el doctorat us podeu inscriure a la "Borsa de doctors" del Servei Català de Col·locació de la Generalitat de Catalunya.\nPer a l'homologació del títol de doctor:\nA Barcelona heu d'anar a l'Area de Alta Inspección de Educación (C. Bergara 12, 1r pis, Tel. 93 301 06 47 / Fax 93 318 41 77) (horari: dl-dv 9h-14h).\nAmb els següents documents:\nTítol original del doctorat amb el segell corresponent (veure més amunt).\nTraducció jurada al castellà del títol (p.ex. Alpnet Interlingua, C. Còrsega 255 baixos, 08036 Barcelona, Tel 93 238 43 79, horari: dl-dv 9h-14h 16h-19h): 8125 PTA.\nFotocòpia compulsada del títol universitari espanyol (compulsa a l'escola corresponent).\nUn exemplar de la tesi.\nResum de la tesi en castellà (jo vaig fer un parell de pàgines).\nEs queden el títol de doctor original i te'n donen una fotocòpia compulsada.\nUn temps després em van demanar que els enviés una carta signada on declarés que a Suïssa no es feien cursos de doctorat (almenys fins el 1998 no se'n feien).\nAl cap d'un any, aproximadament, us enviaran una carta dient que podeu passar a recuperar l'original del vostre títol suís a Madrid (!) (P. del Prado 28). Hi heu d'anar personalment, o algú altre (fins i tot un missatger) hi pot anar si té la corresponent autorització signada per vosaltres. No l'envien per correu tradicional (ni certificat). Cal sol·licitar prèviament una cita (citaprevia@educ.mec.es). Desenganyeu-vos: el títol estarà lleugerament rebregat :(\nAl cap d'un any més us enviaran una carta (si tot va bé) dient que us han homologat el títol i podeu passar a buscar-lo! :) També s'hi ha d'anar personalment (cita prèvia) o bé signant una autorització per a què hi vagi algú altre (gràcies, Carlos!).\nTemps total doncs per a obtenir l'homologació: 2 anys.\nServicio de Homologaciones de Títulos Extranjeros Universitarios\nTel. 91 506 56 00 - Fax 91 506 57 06\nHorari (per a recuperar l'original, al cap d'un any): 9h-14h\nC/ Alcalá 36 - 28014 Madrid\nTel. 91 521 55 11, 91 701 80 00 - Fax 91 521 37 75\nSi teniu cotxe:\nPer a recuperar el carnet de conduir espanyol (per a aquells que l'haguessin canviat pel suís), cal anar a la DGT amb la revisió mèdica passada, fotos, DNI i el carnet suís. Potser és necessari un certificat de traducció i equivalència (que us poden fer al RACC). A Barcelona el van demanar i a Tarragona no.\nSi el teníeu matriculat a Suïssa, teniu quinze dies per anar a fer els tràmits per a l'obtenció de plaques espanyoles. Així ho podreu fer com a efecte personal i no haureu de pagar impostos de duanes.\nSi heu contractat la mudança, el més probable és que us arribi uns dies (5-20) més tard que vosaltres. Heu de quedar ben entesos amb ells, perquè vénen amb un camió gran (perquè aprofiten el viatge per a d'altres mudances) i segons on visqueu (carrer estret) no hi podrà arribar.\nQuan es fa una transferència dels diners del compte de Suïssa, cal omplir un formulari on es declara que els has guanyat treballant (per a més de 3.000 ¬ [500.000 PTA]).\nÉs millor fer les transferències en francs suïssos. Quan arribin ja faran la conversió a euros.\nEn tractar-se de transferències internacionals, compteu que uns 17¤ de comissions es quedaran pel camí :(\nLes transferències es poden fer des de Catalunya, enviant una carta al banc suís. També es pot fer utilitzant algun servei de telebanca.\nÉs millor no passar per cap supermercat els primers mesos; tens el perill de tornar-te comprador compulsiu: és tot tan barat!\nPrimera versió: II.1999\nDarrera modificació: 9 de juliol de 2010


Tanca El Cercle després de 18 anys per desavinences entre els seus socis - Diari de Girona\nTanca El Cercle després de 18 anys per desavinences entre els seus socis\nEl local clourà les seves portes aquesta nit, en un adéu que podria ser definitiu si ningú pren el relleu del projecte existent\ngirona | roser albertí 04.07.2015 | 07:15\nEl local, que està situat al carrer Ciutadans de Girona, s´ha convertit al llarg dels anys, en una icona de l´ambient bohemi gironí · Xevi Casas\nEl local El Cercle, ubicat al carrer Ciutadans de Girona, tancarà les seves portes després de gairebé divuit anys d´existència, per desavinences entre els membres que formen la societat actualment. Així ho va explicar ahir un dels socis i l´impulsor i director del projecte que ha mantingut viu aquest local els últims tres anys, Xevi Casas. «Vam decidir tancar dissabte passat, tot i que en principi ja havíem acordat obrir alguns dies de juliol. Quan no veus una continuïtat clara perquè no vas a l´una amb els teus socis, arriba un moment en què has de dir prou» destacava Casas en relació amb la decisió del tancament del local. «En aquest moment El Cercle no té futur» afegia.\nAquest jove originari de Llagostera va agafar la direcció d´aquest conegut espai de la capital gironina ara fa tres anys amb l´objectiu de remuntar i recuperar l´esperit bohemi que l´havia caracteritzat en els seus inicis. «Vaig descobrir la música en petit format i la bohèmia nocturna gironina a El Cercle quan tenia 15 anys, i me´n vaig enamorar» explicava Casas. Partint d´un projecte cultural i musical de proximitat, aquest llagosterenc va convertir aquest petit local icònic en un espai dedicat a l´art, la literatura, la música i l´oci, amb propostes com les trobades de músics en les Jam sessions dels dijous o les nits de lectura en les Magic Room. «En les tres temporades que hem funcionat, s´han fet més de 300 actuacions musicals de petit format realitzades, majoritàriament, per grups locals, emergents i joves» remarcava l´actual impulsor del local. «Hem ocupat un buit necessari a Girona pel que fa a l´oferta de música feta per gent d´aquí i oferint una programació que anava de dimecres a dissabte o diumenge» afegia Casas que assenyalava a més, la importància del seu públic «intergeneracional, interclassista i paritari».\nL´última esperança per a El Cercle passaria per un traspàs, no només del local, sinó del model de funcionament actual. «El primer és l'aposta continuïsta. Ens agradaria que qui prengués el relleu ho fes en ferm i posant-hi l´ànima» subratllava Xevi Casas. Segons aquest soci, el projecte de negoci que han posat en pràctica aquests últims tres anys «és viable», però «cal un nou equip que treballi unit, amb energia nova, que creguin en el projecte i que s´estimin el local» perquè «no és fàcil». «Ens hem trobat amb veïns agressius i problemes que vam poder solucionar amb el tracte exquisit de l´Ajuntament i la policia» assegurava.\nÚltima nit oberta\nDe moment però, la Jam session d´aquesta nit –que començarà a dos quarts d´onze– serà l´última que es farà a El Cercle en una vetllada en la qual Casas espera que «els que vulguin salvar tot això que hem engegat puguin seure a dialogar». «Serà un dijous normal gens normal» afegia. Per a Xevi Casas però, el tancament de El Cercle no suposa una derrota, sinó la fi d´un «viatge agredolç». «Per una banda veus com el teu somni romàntic es fa realitat, però per altra banda, t'ocupes de massa funcions, t'esgotes i no gaudeixes» explicava aquest jove que ara provarà sort en el camp de l´educació com a mestre de primària. «Almenys marxo sabent que he complert el meu somni romàntic i amb l´agraïment d´aquelles persones que s´han fet al local com els cantautors Joan Xifra o Marianna Linares» concloïa Xevi Casas qui avui tancarà la porta local ja històric a la ciutat, que no arribarà a complir la majoria d´edat.


Tenir un cap de corda : tenir una mania, una dèria... això és el que m'ha passat a mi amb aquestes croquetes!\nFa dies que em ronda pel cap fer croquetes de conill, però vull que em quedin gustoses, per tant he de fer el conill ben rostit per aconseguir-les com jo vull. I com que aquests dies estem amb La Cuina del Vermut... doncs he pensat posar-hi vermut... i alguna coseta més... La veritat el conill ha quedat boníssim, tant que vaig tenir feina perquè me'n sobrés una mica per fer les croquetes.\nComencem fent la recepta del conill, necessitem:\nDos o tres alls tendres\n100cc de vermut de Reus\nmitja culleradeta de pebre vermell de la Vera\nSalpebrem el conill i el fregim en una cassola amb una mica d'oli. El reservem.\nA la mateixa cassola hi posem la ceba i els alls ben picats i ho deixem coure fins que estigui de color de caramel. Tornem a posar-hi el conill, el cobrim amb el caldo, hi posem la fulla de llorer i ho deixem fent xup-xup una mitja hora llarga. Hi posem el pebre vermell, les olives verdes i el vermut i ho deixem uns 20 minuts fins que el suc es redueixi força.\nTapat i que reposi fins l'endemà!\nI amb les cuixes, un parell de talls del llom i el fetge del conill he fet les croquetes!\nEsmicolem la carn i el fetge i ho piquem. Tallem unes quantes olives i les barregem amb la carn junt amb tres o quatre cullerades del suc del rostit.\nFem una panada de farina:\nPosem la llet al foc amb la sal i la mantega. Quan arrenca al bull hi tirem la farina, ho retirem del foc i ho treballem bé fins aconseguir una massa homogènia i sense grumolls. Ho tornem a posar al foc, remenant-ho contínuament, a foc lent, uns 5 minuts més.\nAfegim la massa de la carn amb les olives a la panada i ho barregem bé.\nQuan es freda fem les croquetes de la següent manera:\nPreparem un recipient amb un parell d'ous ben batuts i un altre amb el pa ratllat. Donem forma a les croquetes ( jo ho faig amb les mans ja que és com em surten millor), les suquem primer en ou i després les arrebossem amb el pa. Les deixem assecar una hora, com a mínim, abans de fregir-les.\nLes fregim en oli calent però que no fumegi. Quan són rosses per igual per tots els cantons les traiem, les posem damunt d'un paper de cuina perquè perdin l'excés d'oli i es serveixen ben calentes i cruixents!\nI aquí teniu dos plats diferents, cuinats amb Vermut de Reus... el conill bo i les croquetes, tasteu-les i m'ho dieu!\nEtiquetes de comentaris: Aprofitament carn conill croquetes vermut\nLa Cuina de l'Olga 26 de març de 2015, a les 23:01\nNo m'estranya que tinguessis feina per que sobrés conill per fer les croquetes......el conill ha de ser boníssim!!!! I les croquetes....no diguéssim!!!\nA mi no em faria res que m'adoptessis tu a mi!!!!\nMiquel 26 de març de 2015, a les 23:44\nFantásticas y originales croquetas que unido a la Cuina del Vermut que estas haciendo, deben de ser riquísimas y sanas con esta carne.\nDoris mis cosillas 26 de març de 2015, a les 23:47\nQue buenas te quedaron y muy originales de conejo.Un buen resultado y saludable.Bssss\nUnknown 27 de març de 2015, a les 15:09\nSemblen bones, bones.. Fará 10 mesos que tenim com a mascota un conillet i ara ens fa molta pena menjar-ne, pero amb receptes com aquesta costa no fer-ho.\nJuan Hernández 27 de març de 2015, a les 17:27\nHola Gloria. Nunca había visto croquetas de conejo ni por supuesto nunca las había hecho y es que conejo solo he hecho en una ocasión ya que era una carne que no me llamaba la atención. Ahora ha cambiado jj pero como a mi mujer sigue sin gustarle cuando quiera hacer será para mí solo jj.\nTal como lo has preparado ha debido salirte delicioso. huelga por tanto decir como te han debido salir estas croquetas porque con esa materia prima el resultado ha tenido que ser excepcional. Unas exquisitas croquetas.\nPalmira POM 27 de març de 2015, a les 18:26\nque croquetes més originals!!! M'agrada molt l'idea de guisar conill per tenir sobres per les croquetes, veig que no soc l'única que cuina per tenir sobres per cuinar altres coses!!!\nMònica Tarradellas 28 de març de 2015, a les 21:42\nApuntat el mètode pas a pas...aquestes teves han de ser delicioses....A veure com surten les pròximes a casa!!! Petonarros!\nGemma 30 de març de 2015, a les 9:41\nohhhh... han de quedar unes croquetes super gustoses i molt meloses... val la pena fer quantitat de conill perquè en sobri una miqueta ;)\nMireia 30 de març de 2015, a les 11:24\nQuina delicia, mai a la vida les he vist fer ni les he tastat, han de ser una agradable sorpresa notar el gust a conill, gens típic, però bonísim imagino!! Les restes de cuina sempre queden bé amb una bona beixamel per fer unes croquetes!!\nTeresa 30 de març de 2015, a les 16:16\nMolt originals! me les apunto, han d'estar molt bones!\nUnknown 9 d’abril de 2015, a les 15:59\nDoncs no se que agafar si les croquetes o el pollastre, difìcil elecció\nMª Mercedes Galvez 15 d’abril de 2015, a les 23:40\nMe gusta la idea y muy original, de buena gana me comía una ahora mismo porque justamente en casa se pirran por las croquetas. bss